
MASSER PÅ GADEN 


De unges protester ved folketingets åbning giver håb. Håb om en 
mere aktiv modstand. Håb om, at den voksne fagbevægelse snart 
kommer med. Håb om, at VKO snart bliver skiftet ud. 

Men protesterne rejser også en lang række spørgsmål, som skal 
besvares for at bevægelsen kan udvikle sig. 


10-12.000 på gaden i København, 
omkring 1.500 i Århus, 500 i Odense og 
nogle hundrede i Aalborg, Viborg og 
Sønderborg gør protesterne 6. oktober 
til de største siden protesterne godt en 
måned tidligere — først mod rydningen 
af Brorsons Kirken, dernæst mod udvis- 
ningen af de irakiske asylansøgere. 

Stemningen på demonstrationerne 
var god. Her var en mulighed for at 
udtrykke protest mod den hverdag, 
VKO synes vi skal være glade for. 


Forinden var snesevis af gymnasier 
blevet symbolsk besat. Og mange 
havde brugt lejligheden til i fællesskab 
at lave egne bannere til demon- 
strationerne. 


Fra oven og fra neden 


Men fx i København var protesten 
planlagt fra oven ned i mindste detalje. 
Talerne var de officielle repræsentanter 
for organisationerne og de politiske 
partier — ikke aktive fra skoler og 
universiteter. 

Balloner, konfetti og musikvogne og 
forberedte slagråb udfyldte de huller, 
der ellers kunne have været udfyldt af 
demonstranternes egne udtryk. Alt var 
forberedt og koreograferet. 

Hvis protesterne skal udvikle sig, skal 
der satses langt mere på at udvikle 
kampen fra neden. Det kan sætte 
diskussioner i gang på de enkelte skoler 
om næste skridt. 





Tørst efter politik 


For der er et kempe-behov for diskus- 
sioner, som involverer langt flere end 
blot de valgte ledere — fx: Hvad er 
alternativet til Lars Løkke og VKO? 
Betyder en ny regering også en ny 
politik? Hvad er sammenhængen mel- 
lem kampen mod VKO-racismen og 
kampen mod VKO-nedskæringer og 
VKO-krige? 

Og ikke mindst: Hvad skal der til for 
at skabe et samfund, hvor vi ikke hele 
tiden behøver kæmpe mod grådige 
magthavere? 


Organiserede socialister på demon- 
strationerne oplevede, at mange gerne 
ville diskutere. Flere organiserede 
socialister i bevægelsen kan være med 
til at bygge en endnu mere dynamisk 
bevægelse fra neden. 


Det får vi brug for ide kommende 
kampe — bl.a. op til og efter klima- 
topmødet i København til december. 





MARXISME 2009 


3 dage med oplæg, debat, fest og 
farver. Fra den 30. oktober til 1. 
november afholdes Marxisme 2009 
med overskriften ,, Kapitalismen har 
spillet fallitf - du har her muligheden 
for at diskutere alternativerne. Du kan 
bl.a. høre Asmaa Abdol-Hamid, om 
racisme i Danmark, Bo Asmus 
Kjeldgaard (Borgmester i Kbenhavn) 
om tvangsflytning af skoleelever, og 
meget mere. Se hele programmet inde 
I avisen. 


Læs side 6 & 7 





KLIMA 


Dette nummer af Socialistisk 
Arbejderavis er spækket med 
klimastof. Læs bl.a. om ,Shut it 
down"-aktionen der var en stor 
succes. Eller om Greenpeace 
aktiviteter i forbindelse med Obamaf's 
besøg. Bellamy Foster har begået en 
glimrende klima-bog læs Martin 
Johansens anmeldelse inde i avisen. 





Læs side 8, 9, 10, 15 & 16 


VALG I EUROPA 


Tyskland, Norge, Portugal, 
Grækenland - den seneste tid har 
budt på mange valg i Europa. På trods 
af solstrålehistorier for venstrefløjen, 
er der ikke nogle tydelige tendenser - 
vi bringer et resume. 


Læs side 2 &3 

ER DE TYSKE VÆLGERE 


RYKKET MOD HØJRE? 


Angela Merkels konservative 
parti CDU blev genvalgt ved det 
tyske valg 27. september. Resul- 
tatet betyder afslutningen på 
samarbejdet med det socialde- 
mokratiske parti SPD til fordel 
for en ny koalition med det høj- 
reorienterede FDP. 


EDP er et parti, der står for skattened- 
sættelser for de rige og nedskæringer i de 
offentlige udgifter. Blandt erhvevslivets 
topchefer var man hurtige til at hilse Merkels 
sejr velkommen som en chance til at 
gennemføre den virksomhedsvenlige dags- 
orden de kræver. 

»Tysk politik har nu en chance for en klar 
profil, ikke mindst på spørgsmålet om en 
fornuftig markedsorienteret politik," udtalte 
Wolfgang Kirsch, direktør for Tysklands DZ 
Bank 


De britiske medier har kaldt valget et skift 
til højre — under indtryk af den økonomiske 
krise. 

Men den opfattelse understøttes ikke af 
valgresultatet, siger Stefan Bornost, redaktør 
af det tyske magasin, Marx21. 

»Det samlede antal stemmer til centrum- 
højre-partierne steg kun med 3,4 pct., mens 
det samlede stemmetal til venstre-siden faldt 
med 5,4 pct.," udtalte han til SocialistWorker. 

»Der var tale om en betydelig omfordeling 
af stemmerne imellem højrefløjspartierne — 
hvor især CDU tabte stemmer til FDP — men 
dette afspejler ikke et generelt ønske om 
markedsorienterede løsninger." 

Faktisk, siger Stefan, er det modsatte 
tilfældet ifølge nyere holdnings-under- 
søgelser. 

»Omkring 59 pct. af alle tyskere mener, der 


burde være mere samfundsmæssig solida- 
ritet, mens 31 pct. ønsker sig mere konkur- 
rence i samfundet.” 

Den stemning blev afspejlet i stemmetallet 
for den radikale venstrefløj. 

Mens SPDs stemmetal faldt sammen til 
bare 23% — det værste resultat siden 1953 — 
oplevede Die Linke, som er deres nye 
udfordrere fra venstre, en opmuntrende 
fremgang. 


Die Linke fik 11,9 pct. af stemmerne, en 
fremgang på 3,2 procentpoint i forhold til 
sidste forbundsvalg, og opnåede 76 pladser i 
parlamentet — 22 flere end sidst. De fik endnu 
flere stemmer end De Grønne, som også 
havde et rekord-valg. 

»Frygten forreaktioner mod nedskæringer 
gør det allerede svært for den nye regering," 
siger Stefan. 

»Den dag resultatet blev offentliggjort blev 
Merkel tvungent til at sige, at hun vil sikre 
»Sociale behov" — til trods for at cheferne 
kræver nedskæringer. Ikke desto mindre 
venter der store kampe foran os." 

Stillet overfor en reduktion af skatte- 
indtægter på op imod 20 pct. er regeringen 
klar til at gennemtvinge nedskæringer i de 
offentlige udgifter generelt. 

Die Linke førte valgkamp på kerne- 
spørgsmål — øjeblikkelig indførelse af en 
minimumsløn, beskatning af de rige, trop- 
perne hjem fra Afghanistan, en ophævelse 
af de skrappe regler for arbejdsløs- 
hedsunderstøttelse og modstand mod at 
hæve pensionsalderen til 67. 

Valget betød at Die Linke blev det største 
parti i de fleste delstater i det tidligere 
Østtyskland. 

Partileder Oskar Lafontaine siger, at 
hovedopgaverne fremover også omfatter at 
gå med i regeringer for at blokere for statslig 








Die Linke fik 11,9 % ved valget i Tyskland (Foto: Svend Espensen) 


lovgivning, vinde fremtidige valg og gå på 
gaden for at protestere imod nedskæringer. 

Dog vil det at gå med i regerings-kaaliti- 
oner i tider med budgetnedskæringer 
næsten med sikkerhed betyde, at gennem- 
føre politikker, som rammer partiets støtter 
iarbejderklassen, siger Stefan. 

»Dukan ikke sige at en stemme på Die Linke 
er en stemme for offentlig velfærd, samtidig 
med at man skærer ned," siger han. ,,Men 
der er stort pres for at tage regeringsansvar. 
Utilfredsheden med CDU erså massiv, at det 
store flertal af Die Linkes vælgere ønsker at 
partiet skal indgå i regeringer." 

Andre nøglespørgsmål for Die Linke vil 
være, hvordan de svarer igen på den 
økonomiske krise, og hvordan det forbinder 


sig med millioner desillusionerede SPD- 
støtter i arbejderklassen. 

»Vi bliver nød til at skabe en enhedsfront 
for atkæmpeimod de angreb vi står overfor," 
udtaler Stefan. 

»Det betyder ikke atlade SPD-lederne slippe 
for kritik, men det betyder organisering 
sammen med deres medlemmer for at slås 
imod cheferne og de konservative.” 

To støtter af tidsskiftet Marx21, Christine 
Buchholz og Nicole Gohlke, var blandt de 
Die Linke-kandidater, der blev valgt ind i 
forbundsdagen. 





AF YURI PRASAD 
OVERSAT AF ALEXANDER LASSITHIOTAKIS FRA 
SOCIALIST WORKER (UK) 2171, 3. OKTOBER 2009. 


SVÆKKET VENSTREFLØJ VANDT VALGET I NORGE 


Fortsat rød-grønt styre. Det racistiske 
Fremskridtspartiet gik frem. Det 
revolutionære parti Rødt kom ikke ind i 
Stortinget. 

Det var en valgkamp præget af frygt. 
Mange var bange for muligheden for en ny 
regering bestående af det konservative Høyre 
og det racistiske Fremskridtpartiet. 

Bådeindvandrere, kulturfolk, miljøaktivis- 
ter og arbejdere ville stå i skudlinien, hvis en 
sådan mørkeblå regering, den mest reaktio- 
nære i efterkrigstiden, var kommet til 
magten. 


Højresiden endte med at få 22,9 pct. (Frp) 
og 17,2 pct. (Høyre). Arbeiderpartiet fik 35,4 
pct., Sosialistisk Venstreparti (SV, svarer til 
SF) 6,2 pct., og Rødt endte på 1,4 pct. SV gik 
klart tilbage, højresiden frem og Rødt fik 0,2 
procentpoint mere end ved forrige stortings- 
valg. 

Rædsel ogmobilisering i fagbevægelsen 

Ikke mindst i fagbevægelsen kæmpede 
mange hårdt for et fortsat rød-grønt styre. 
Her var rædslen stor for at højresiden ville 
angribe vigtige arbejderrettigheder og 
velfærdsstaten. 


Den rød-grønne regering har ikke, som i 





mange europæiske lande, fulgt en ren 
nyliberalistisk og blair-istisk politik. Og den 
nyder stor støtte blandt LO's medlemmer. 
De rød-grønne har vendt privatiseringen 
af skoler og jernbaner, stoppet angrebene 
på arbejderrettigheder og sørget for fuld 


ere 
Kg 
GE EET 
TERE 


børnehavedækning. Men samtidig har de 
forsvaret private sygehuse, svækket folke- 
pensionen, styrket den norske offensiv i 
Afghanistan, svækket rettighederne for 
indvandrere og gjort meget lidt ved klima- 
politikken. 


Sosialistisk Venstreparti 
straffet 


Men hvorfor gik SF's søsterorganisation SV 
tilbage? Mest sandsynligt fordi mange af 
deres vælgere ikke kan se nogen tydelig 
forskel mellem SV og Arbeiderpartiet. 

SV har forsvaret krigen i Afghanistan, og 
er holdt op med at bruge ord som,,racisme" 
og,klassesamfund" og fremstår kun meget 
lidt som den lille og fattige mands forsvarer. 

Inden valget for fire år siden snakkede 
partiet om at,,en anden verden er mulig", 
Men ikke længere. Det er Rødt, som i højere 
grad repræsenterer den politiske opposition 
og de sociale bevægelser. Rødt satte sit præg 
påvalgkampen med budskabet om at trække 
Norge ud af Afghanistan, om at stoppe 
olieboringen og med Nej til angreb på 
velfærdsstaten. 

Men af angst for at ende med en mørkeblå 
regering flygtede Rødt-vælgere over til 
Arbeiderpartiet og SV, I Oslo fik Rødt 13.000 
stemmer, som var 1.000 stemmer for lidt til 
at komme ind. 


AF VEGARD VELLE -VEGARD VELLE SIDDER I RØDTS 
LANDSLEDELSE OG ER DESUDEN MEDLEM AF 
INTERNASJONALE SOSIALISTER. 

DET IRSKE ,JA" 


- et nederlag for venstrefløjen. 


Da irerne stemte om Lissabon-traktaten 
tilbage i 2008, gav de EU-eliten en mave- 
puster og stemte Nej. Men da de skulle 
stemme om traktaten igen den 3. oktober i 
år, var det storindustrien og den politiske 
elite, der løb af med sejren. Resultatet blev 
et stort ja, og et nederlag til venstrefløjen. 


Siden afstemningen i 2008, har den øko- 
nomiske krise ramt Irland som en boome- 
rang. I over 10 år havde der været fuld skrue 
på økonomien og først for nylig er den kom- 
met i problemer. 

Kombinationen af krisens alvor og magt- 
havernes uvilje mod at tabe ansigt fik dem 
til at skrue bissen på, for at sikre sig at be- 
folkningen stemte som de ville have det. 

Det irske Socialist Workers Party (SWP) si- 
ger i en opsamling på afstemningen: "Ja- 
siden brugte enhver kontrolinstans de havde 
i samfundet til at presse og skræmme be- 
folkningen til at stemme ja." 

"Arbejdsgivere omdelte udtalelser til de- 
res ansatte, der slog fast at deres job var af- 
hængige af et 'Ja'. Universitetsrektorer på- 
stod at kun et 'Ja' kunne garantere forskning- 
smidler. Pressen droppede alle forsøg på at 
fremstå neutrale og gav uforholdsmæssig 
meget plads til ja-siden." 

"I stedet for at forholde sig til en konkret 
traktat, blev folk spurgt om de ønskede at 
være en del af Europa, og om de ønskede 
gang i økonomien igen." 

SWP peger på, at det er i lyset af krisen i 
økonomien at Ja'et blev muliggjort. Men 
samtidig slår de fast, at der er to vigtige for- 
hold der blev afgørende, og som Ja-siden ikke 
kunne have vundet uden. 


Labour og fagtoppen 


For det første var det Ja-siden bakket op af 
både det socialdemokratiske Labour-parti 
og af fagbevægelsens top, der hjalp med at 
få traktaten til at se progressiv ud. 

I virkeligheden giver traktaten ingen ret- 
tigheder til lønmodtagere, som ikke allerede 
eksisterer i den nationale lovgivning. Men 
ved at fokusere på traktaten som et spørgs- 
mål om at sikre "fundamentale arbejder- 
rettigheder" blev traktaten gjort spiselig for 
arbejderklassen. 

For det andet har den økonomiske krise 
svækket selvtilliden i arbejderklassen, og 
frygten for at miste arbejde har bevirket, at 
mange arbejdere ikke havde selvtilliden til 
at slås for et nej, og i stedet afgav et nervøst 


BUDGETFORLIG I KOMMUNERNE 


Kommunernes budgetter for 2010 retter ikke 
op på mange års velfærds-forringelser. Eller 
giver lufti hverdagen for kommunalt ansatte. 
Når der nogle steder sker mindre 
forbedringer, skyldes det ene og alene, at det 
er valgår. 


I Århus og Odense stod Enhedslisten uden 
for forliget. Enhedslisten i Odense udtaler: 

»Vi kan ikke tage ansvar for de markante 
velfærdsforringelser for byens borgere og 
pressede arbejdsvilkår for de kommunalt 
ansatte, som bliver konsekvensen. Desuden 
mener vi der er tale om ren talmagi, som fører 
Odenses borgere bag lyset. 

Vi forudser … en nye,,tredjebehandling" af 
budgettet [efter valget] med nye alvorlige 


'Ja'. 

I den irske presse har man gjort det til 
et spørgsmål om, at middelklassen 
stemte Ja, mens arbejderklassen stemte 
imod. Virkeligheden er, at selv om der 
blandt de traditionelle manuelle 
arbejdergrupper var en klar nej-stem- 
ning, så stemte mange funktionærer Ja. 

Den tredjedel af befolkningen der 
stemte nej er klart under-repræsenteret 
i irsk politik. Samtidig står det klart, at 
Labour-partiet og fagbevægelsen 


besparelser, for at kunne få deres budget 
tilat hænge sammen." 


København 


I København var alle partier med i forliget 
— inkl. Enhedslisten. Enhedslistens 
socialborgmester MikkelWarming kalder 
budgettet for et,,brandslukningsbudget". 

Selv om der er sket forbedringer på nogle 
områder, så lægges der op til forringelser i 
de kommende år — hvor der er længe til 
næste kommunalvalg. 


Man kan stille et stort spørgsmålstegn 
ved det fornuftige i, at Enhedslisten er gået 
med i forliget. 





prioriterer magthavernes profitønsker 
højere end deres egne arbejderklasse-støt- 
ters leveforhold og rettigheder. 

Udfordringen der står tilbage for radikale 
socialister i Irland er at opbygge en bred 
radikal venstrefløjskoalition, som kan ud- 
gøre et socialt alternativ til de nyliberale 
socialdemokratier. 





ALEXANDER LASSITHIOTAKIS 





Det har fx betydet, at der stort set ingen 
debat har været efter forliget. Fag- 
foreningerne siger, at det kunne have været 
værre, og venstrefløjen er med i forliget. 


Men der er rigtigt meget behov for debat 
om, hvordan vi kan rette op på velfærden og 
få skabt en tålelig hverdag for de ansatte. 

Der er behov for modstand og 
mobilisering, som kan bryde regeringens 
budgetrammer. At den debat nu er lagt død 
har EL og de faglige ledere, der bakker op 
om forliget desværre et medansvar for. 

At S og SF op til kommunalvalget i 
november kan afvise kritik fra Enhedslisten 
med, at de jo selv er med i forliget, gør kun 
ELs deltagelse ekstra ærgerlig. 





Valg I 
Europa 


Der har været valg i en række europæiske 
lande den seneste måneds tid. På 
overfladen ser resultaterne ret 
modstridende ud, men der er alligevel en 
del fælles konklusioner at drage — både 
for socialdemokrater, SF-lignende partier 
og den anti-kapitalistiske venstrefløj. 





For det første står det bøjet i neon, at 
socialdemokratiske partier, der forsøger at 
efterligne borgerlige partier, ikke samtidig kan 
hævde at være et alternativ til dem. 

Det gjaldt de tyske socialdemokrater, som 
var gået i koalition med de borgerlige — og fik 
det værste valg i over 50 år. Og det gjaldt det 
regerende Socialistparti i Portugal, som 
mistede over en halv million vælgere efter at 
have angrebet bl.a. arbejdsløse og uddan- 
nelser. 

Og det vil gentage sig med endnu større 
styrke, når George Brown i England skal 
møde vælgerne. 

Derimod gik Arbeiderpartiet i Norge frem. 
Både fordi de faktisk havde gennemført 
reformer, men ikke mindst fordi de gik til 
modangreb, da det racistiske Frem- 
skridtspartiet udfordrede dem. 

Det bør være en lære for en kommende 
socialdemokratisk ledet regering i Danmark. 
Desværre er der intet, der tyder på, at de vil 
lære. 

For det andet, så viser valgene at venstre- 
fløjspartier— som det SF-lignende SVi Norge 
— der går i regering, men fører social- 
demokratisk politik, bliver straffet. 

Regeringsdeltagelsen betyder — som det 
også vil for SF i Danmark— at visionerne om 
»forandring" viger for kravet om ,,ansvar- 
lighed", Det er et svigt i ansvarlighed over 
for de vælgere, der har troet på deres snak 
om forandring — og derfor bliver de straffet. 

Hvorfor stemme på SF/SV, når man 
alligevel får socialdemokratisk politik? 


Ånti-kapitalisterne 


Derimod er der mere positive resultater, hvor 
venstrefløjen både har fastholdt en anti- 
kapitalistisk profil og samtidig gjort sig til 
talerør for modstanden mod krise og krig og 
for solidariske løsninger. 

Det gælder Venstreblokken i Portugal, som 
fik knapt 10 pct. af stemmerne og fordoblede 
sit mandattal. 

Og det gælder for Die Linke i Tyskland, 
som fik sit hidtil bedste valg og var i stand til 
at opsamle godt en tredjedel af, hvad 
socialdemokraterne tabte. 

Der er ingen tvivl om, at S-SF i Danmark 
vil skuffe, hvis det lykkes dem at komme i 
regering. 

Spørgsmålet er: Vil Enhedslisten være i 
stand til at udfordre den skuffelse? 

S 

>” Jægersag 
forbløffer 
kynikere 


Selv forhærdede venstreorienterede 
kynikere bliver forbløffede, når de 
følger den såkaldte jægersag 









Først forsøger forsvaret at stoppe en drenge- 
røvsbog, som de siger er farlig for soldaternes 
sikkerhed. Derefter konstruerer forsvars- 
kommandoens IT-chef, Jesper Britze en falsk arabisk 
oversættelse af bogen, som forsvarskommandoens 
kommunikationschef, Lars Sønderskov sender til BT, 
mens forsvarsminister Sørens Gades spindoktor, 
Jacob Winther kort efter sender den til DR. 

Forsvarsministeriets departementschef, Lars 
Findsen sørger for at forsvarsministeren nævner 
oversættelsen over for politikerne i Udenrigspolitisk 
Nævn og pressen, selv om Findsen på dette tidspunkt 
ved, at der er tale om en tvivlsom og ubrugelig 
maskinoversættelse, og hverken nævn eller presse 
får at vide, hvilken karakter oversættelsen har. 


To muligheder 


Forløbet peger på to muligheder, der er lige 
chokerende. Den ene har det udgangspunkt, at 
jægerbogen faktisk er farlig på en måde, som vi 
almindelige ikke kan gennemskue, fordi vi ikke 
behersker dræberkunstens raffinementer. Hvis det 
er tilfældet, så har topfolk i forsvaret forsøgt at 
oversætte og distribuere en farlig bog. Så har disse 
topfolk altså været parate til ofre menige soldaters liv 
blot for at opnå en spin-effekt. 


Topfolkene må nemlig have troet, at oversættelsen 
var ok, ellers ville det jo blive afsløret umiddelbart, og 
det var da også oversættelsens dårlige kvalitet, som 
fik pressen på sporet af skandalen. 

Den anden chokerende mulighed har det 
udgangspunkt; at jægerbogen reelt ikke er farlig, men 
at offentligheden skal tro det. Her er det indlysende 
motiv, at forsvaret ønsker at statuere et eksempel. 
Den danske befolkning skal principielt ikke have nogen 
uafhængig information om, hvad forsvaret konkret 
foretager sigi de varme lande, som forsvaret angriber. 

Befolkningen skal kun tre ting: 

1) Æde forsvarets propaganda råt. Derfor må 
ingen andre end forsvarets propagandister fortælle 
befolkningen om krigen, og jægerbogens eneste fejl 
er, at forfatteren ikke har ladet forsvarets folk læse 
denigennem inden udgivelsen. 

2) Hejse flaget for soldaterne på den nye flagdag. 

3)  Betale gildet over skatten. 


Forhærdede venstreorienterede kynikere ogresten 
af den danske befolkning kan så diskutere med sig 
selv, hvilken mulighed der er værst: At forsvarets 
topfolk foragter befolkningen dybt, eller at forsvarets 
topfolk er ligeglade med kollegers liv. 

Under alle omstændigheder ser forløbet rigtig grimt 
ud, og Søren Gade står i et klassisk politikerdilemma. 
Han kan erkende offentligt, at han ikke har nogen 
kontrol med bureaukratiet. Det er ganske vist en 
præcis beskrivelse af ministerens situation i et hvilket 
som helst ministerium, men det er også en meget 
tabubelagt sandhed, og Gade vil så fremstå som helt 
uduelig. 


Eller også kan Søren Gade lade som om, han har en 
slags kontrol med ministeriet og dermed ansvaret, og 
så vil han fremstå som forbryderisk uduelig. 

Denne klummes skribent, en forhærdet 
venstreorienteret kyniker, har faktisk lidt ondt af Søren 
Gade. 





AF ANDERS SCHOU 











USA har opgivet 
planerne det 
såkaldte 
»Missilskjold”. 


MISSILSKJOLDET TAGET AF 
BORDET (INDTIL VIDERE) 


Hvordan skal man forstå USAs beslutning 
om at annullere den planlagte opbygning af 
elementer af det såkaldte ,,antiraketskjold" i 
Polen og Tjekkiet? 


Beslutningen er et nederlag for de polske myndigheder, 
selv om de prøver at holde masken. At USA er gået bort fra 
den tidligere underskrevne aftale viser endnu en gang, at 
Polen ikke er en tilstrækkelig væsentlig spiller for USA til at 
de behøver bekymre sig for meget om dette land. Desto 
mere bør det glæde os, at USA har opgivet planerne om at 
bygge denne base.,,Missilskjold"-projektet, som kun af navn 
har noget med forsvar at gøre, har i virkeligheden til formål 
at styrke USA's geopolitiske position og gøre det lettere for 
denne stormagt at starte nye krige. 


Desværre kan vi ikke bare bruge datidsform, når vi skriver 
om dette. Det, at de har opgivet bygningen af affyringsbaser 
for antimissil-raketter i Polen, betyder ikke stop for 
»missilskjoldet" og heller ikke for muligheden for polsk 
deltagelse i projektet. USA overvejer nemlig muligheden for 
at placere baser med en anden type raketter i Polen— mobile 
installationer af typen SM-3. 


Russisk støtte i Afghanistan 


USAss nye taktik har i høj grad forbindelse med krigen i 
Afghanistan. Den har til hensigt at forbedre forholdet til 
Rusland, som fra begyndelsen har været modstander af 
»missilskjoldet", og hvis holdning har enorm betydning for 
krigsførelsen i Afghanistan. Rusland er allerede gået med på 








Amerikanske generaler ønsker 40.000 flere soldater til 
Afghanistan for at afværge et nederlag i Afghanistan. 

Samtidig vokser den folkelige modstand i såvel USA som 
de toneangivende NATO lande. Der stilles spørgsmål ved 
formålet med krigen. Fra Obama til Søren Gade lyder det 
igen og igen: Vi er i Afghanistan for at forhindre terrorister i 
at angribe vore lande! 

Men stadig færre synes det giver mening at fortsætte krigen 
iAfghanistan: 

USA: 61 pct. imod 

England: 69 pct. 

Tyskland: 61 pct. 


attillade transport af forsyninger til NATO-styrkerne gennem 
sit territorium, hvilket har reduceret transportom- 
kostningerne betydeligt. Rusland har også stor indflydelse i 
de tidligere USSR-republikker, som grænser op til 
Afghanistan. 

Ændringen af USA's planer er også en gestus i forhold til 
de alliancepartnere i NATO, som har vært negative over for 
den tidligere versionen af,,skjoldet", idet de har forsøgt at 
opbygge deres egen geopolitiske position. Obama ønsker nu 
at påvirke dem til at tage større del i krigen i Afghanistan. 


… og mod Iran 


Den taktiske kovending har også forbindelse med ønsket 
om at sikre større velvillighed fra Rusland, når det gælder 
indgåelsen af en ny START-aftale om gensidig reduktion af 
arsenalerne af strategiske atomvåben. Dette har først og 
fremmest en propagandamæssig betydning i forsøget på at 
presse Iran til at afstå fra at realisere sit atomprogram. Større 
velvillighed fra Rusland vil gøre det lettere for USA at 
forstærke aktiviteten mod Iran. 

Det er værd at notere sig, at Obama ikke har udelukket 
»militær aktion mod Iran" efter de iranske 
raketprøveaffyringer i slutningen af september, ud fra tvivl 
om den fredelige karakter af Irans atomprogram. Og ati 
Mellemøsten og Sydasien er Israel, Pakistan og Indien 
allerede i besiddelse af atomvåben — alle disse lande er 
allierede med USA. 





FILIP ILKOWSKI 
ARTIKLEN ER OVERSAT FRA AVISEN PRACOWNICZA DEMOKRACIJA NR. 
122 (POLEN), OKTOBER 2009. 


Fiasko I Afghanistan og politisk 
krise I USA og NATO-landene 


Frankrig: 64 pct. 

Canada: 52 pct. 

Italien: 56 pct. 

I Danmark har meningsmålinger gennem 2009 vist et lille 
flertal for at fortsætte Afghanistan-krigen, men også et 
betydeligt mindretal, som er imod. 





LENE JUNKER 
AKTIV I NEJ TIL KRIG 


Socialistisk Arbejderavis 








De Radikale foreslår i deres finanslovs- 
udspil, at efterlønnen aftrappes, dag- 
pengeperioden kortes ned fra fire til to år, 
og førtidspensionen reformeres. 


Da arbejdsmarkedskommissionen kom med nogle forslag 
tilnedskæringer, som selv ikke regeringen turde gennemføre, 
sagde den radikale Morten Østergård: ,,Reformer er helt 
nødvendige, hvis vi skal undgå drastiske nedskæringer i 
velfærden. Derfor er det uforståeligt og ganske uansvarligt, 
at finansministeren og regeringen på forhånd udskyder 
reformer, som alle må anerkende nødvendigheden af." 

De Radikales modstand imod overførselsindkomster, der 
sikrer arbejderklassen imod indkomsttab i krisetider, eller 
når de ikke kan arbejde, erikke en tilfældig position. Flertallet 
af de radikale vælgere er højtuddannede eller studerende 
fra byerne. Det er den gruppe, der har mindst risiko for at 
blive ramt af arbejdsløshed eller nedslidning. De har et 
stillesiddende og indholdsfyldt arbejde, ofte i den offentlige 
sektor som undervisere, læger eller lignende. Derfor er 
hverken efterløn eller dagpenge afgørende for mange 
radikale vælgere. 

Deradikale har historisk været en modvillig alliancepartner 
for socialdemokratiske regeringer, når disse har stået for 
opbygning af velfærdsstaten. De radikale har altid fokuseret 
på velfærdsstatens serviceydelser uddannelse, sygehuse osv. 

De Radikale vælgere har stadig en interesse i at sikre en 
fortsat udbygning af disse serviceydelser, fordi flertallet af 
de radikale vælgere arbejder med at levere disse ydelser, 
eller er under uddannelse på en videregående uddannelse 
og dermed benytter en af ydelserne. Men de radikale har 
ikke nødvendigvis en interesse i, at de leveres offentligt. De 





N 


FUGL 


& 
De radikales Morten GÅ TØ NES 


efterlønnen og dagpen GUESS 


Radikale vil forsøge at presse en kommende S-SF regering til 
nedskæringer på efterløn og dagpenge ogmåske til yderligere 
privatiseringer. 


Humanistisk udlændingepolitik 


De Radikale vil også forsøge at presse en kommende regering 
tilen humanistisk udlændingepolitik. Humanismen har dybe 
rødder i Det Radikale Venstres tankegods. Det Radikale 
Venstre opstod i 1905. Det radikale bagland bestod af 

KAN DE RADIKALE GENINDFØRE 
HUMANISMEN I DANSK POLITIK? 


husmænd, men der var også en gruppe af antimilitaristiske 
og humanistiske intellektuelle omkring avisen Politiken. De 
8 folketingsmedlemmer der udgjorde deres første 
folketingsgruppe blev ekskluderet fra Venstre tidligere i 1905, 
fordi de ikke ville stemme for bevillinger til militæret. 

DeRadikale har efterhånden glemt deres antimilitarisme, 
men deres humanisme hænger stadig fast, hvilket tydeligt 
kan ses i deres støtte til de afviste irakiske asylansøgere. 
Derimod er det sociale i den social-liberale politik blevet 
udvandet, efterhånden som husmændene er blevet afløst af 
uddannede i byerne som vælgerbasis for de radikale. 

De Radikale vil gerne i regering, men det radikale bagland 
vil ikke acceptere S og SF's ultimative krav til 
indvandrerpolitikken. 


Humanistisk, men arbejderfjendsk 


De, der ser De Radikale som et socialt bevidst alternativ til S- 
SF's halehæng til VKO's indvandrer politik, glemmer, at De 
Radikale samtidig er en meget rabiat fortaler for angreb på 
centrale rettigheder for arbejderklassen (uanset hudfarve). 

De Radikale kræver en mere humanistisk 
udlændingepolitik— men samtidig,,reformer" af dagpenge 
og efterløn. Sidste gang der var en socialdemokratisk og 
radikal regering, blev der skåret i dagpenge og efterløn, og 
der kom dårligere forhold for indvandrere. 


JAKOB LAUSCH KROGH 





Kapitalismen er organiseret tyveri 


I den første artikel i serien Introduktion til socialisme kigger vi på kapitalismen. 


I den offentlige debat får vi gang på gang gentaget den 
samme løgn: Det er gruppen af dristige og modige 
virksomhedsejere, innovatører og iværksættere, som 
skaber væksten i samfundet. Uden dem ville der ikke 
være økonomisk vækst, og produktion, arbejdspladser og 
velfærd ville gå fløjten. 

Men at en løgn bliver gentaget ofte gør den ikke 
sand. Argumentet er lige så absurd som hvis man 
påstod, at det var godsejerne der skabte værdierne 
under feudalismen. Og at havde det ikke været for 
disse jordbesiddere, ville jorden ikke have været der, 
og bønderne havde svævet sultende rundt i et 
tomrum. 

Deres argumenter om hvem der skaber værdierne 
i dagens samfund holder heller ikke vand. Under 
kapitalismen er det en meget lille gruppe af 
mennesker — kapitalist-klassen — som ejer og har 
kontrollen over produktionsmidlerne. Altså det som 
værdierne skabes med — maskiner, kontorer, veje, 
havne etc. 


En lille gruppe kontrollerer 


Ofte ejer de dem privat, og i stigende grad er dette 
tilfældet som følge af privatiseringer. Men ofte ejer 
de dem også i grupper, eller de kan endda være ejet 
af nationalstater. 

Men uanset hvordan de ejes, så er det i praksis en 
meget lille gruppe, der faktisk kontroller, hvad der skal 


produceres og hvordan. 

Men hvad så med resten? Nogle tilhører ikke 
kapitalistklassen og er heller ikke arbejdere. Det er 
den gruppe marxister kalder for middelklassen eller 
småborgerskabet. De kan være små selvstændige 
forretningsfolk, butiksindehavere eller håndværkere. 
Denne gruppe har dog heller ikke nogen synderlig 
kontrol over, hvad der skal produceres og hvordan. 

Nogle få af dem tjener kassen på en fed forretning. 
Men de fleste må bare finde sig i et liv, hvor de knokler 
røven ud af bukserne med lange arbejdsdage og 
lønninger og leveforhold, der mest af alt minder om 
arbejderklassens. 

Det store flertal i samfundet tilhører arbejder- 
klassen; de har hverken kontrol over hvad eller 
hvordan der skal produceres, og ejer ingen 
produktionsmidler. De er derfor afhængige af at kunne 
sælge deres arbejdskraft som lønarbejdere, og har 
kun deres løn at leve af. 

Det er arbejderklassen der er kilden til alt reel værdi 
i samfundet; det er dem der producerer de produkter 
og ydelser som samfundet har brug for. Og de gør 
det under forhold og på arbejdspladser de ikke selv 
har kontrollen over. 

Og som enhver feudal slave kunne have sagt det, 
så er det at du er kilde til vækst ikke det samme 
som at du er velhavende. De værdier som arbejderne 
skaber tilhører ikke dem selv, men de kapitalister 
der aflønner dem. På grund af selve produktions- 


processen genskaber arbejderne altså kapitalisternes 
rigdom, ved at blive betalt mindre end den værdi de 
skaber er værd. 


Udbytning 


| de tilfælde hvor dette ikke er tilfældet — hvor 
arbejderne tjener mere end de skaber — går 
virksomheden hurtigt nedenom og hjem. Arbejdernes 
daglige aktiviteter genskaber altså profitterne og 
ulighederne i systemet. 

Det er dette forhold som marxister kalder for 
udbytning. Kapitalismen er afhængig af dette daglige 
tyveri for at eksistere. Og jo mere arbejderne knokler, 
jo mere merværdi og profit skaber de for magthaverne 
— hvad enten disse er statslige eller private kapitalister. 

De borgerlige og deres medier fortæller os, at det 
er dem der investerer og tager chancer, der skaber 
værdi. Men det passer ikke: De skummer højst fløden, 
hvis det går dem godt. 

| virkeligheden er det arbejderklassen, der skaber 
alle værdier under kapitalismen. Kapitalismen er et 
system, der sætter tyveriet af disse værdier i system, 
således at de bliver taget fra de mennesker der skaber 
dem. Opgjort på denne måde har arbejderklassen 
aldrig været større end den er i dag. 

I et land som Danmark udgør arbejderklassen over 
80 pct. af befolkningen, middelklassen 10-15 pct. og 
den egentlige kapitalistklasse under 1 pct. 





ALEXANDER LASSITHIOTAKIS 

KAPITALISMEN HÅR SPILLE 





Kom og diskuter alternativer 


Med den nuværende krise forværres forholdene for mennesker kloden rundt. Dagligt bliver 
flere fyret fra deres jobs og mange har mistet deres hjem. 

Mens den økonomiske krise har vist, at markedsfundamentalismen har spillet fallit, og den 
truende globale opvarmning gør kravet om forandring endnu mere presserende, fortsætter 
regeringer og erhvervstoppen deres forsøg på at få almindelige mennesker til at betale for 
deres krise. Der prioriteres bankpakker i milliardklassen over offentlig transport og produktion 
af vindmøller, som ellers både kunne redde jobs og løse nogle af klimaudfordringerne. 


Men det behøver ikke være sådan. Vi har set strejker i Frankrig, England og Grækenland og 
en afsat regering på Island. Krisen globalt og i Danmark giver også mulighed for forandring. 

Krig, sult og fattigdom er hverdagen for millioner i det globale syd og i vesten oplever vi 
mange steder en stigende racisme, diskrimination og undertrykkelse på grund af religion, køn 
eller hudfarve. 

Men vi har også set modstand fra dem, der oplever krig og besættelse i Mellemøsten. 


MARXISME 2009 SÆTTER FOKUS PÅ MODSTAND OG ALTERNATIVER! 


Kom og vær med til at diskutere perspektiver for en stærkere venstrefløj og en anden verden. 


Vi stiller skarpt på emner som: 2009. 
Klimakrise — en guide for 

antikapitalister 

Strategier for en 

stærkere venstrefløj 

Marx og Krise 

Løkkes Danmark — samfundets 

skyggesider 

Imperialisme 2009 


HVOR FOREGÅR DET? 


Marxisme 2009 arrangeres af Internationale Socialister, ISU og forlaget Modstand.org og 
foregår i LFS” lokaler, Sorøgade 6 på Østerbro i København (tæt ved Trianglen) 


PRISER 


Billetter koster 100 kr. (og 50 kr. for fattigerøve) for hele seminaret inkl. fest og musik lørdag 
aften. 
Billet til enkelt-møder koster 25 kr. — og festen lørdag 40 kr. 


Tilmelding 


Det nemmeste er at tilmelde sig på www.socialister.dk. Men du kan også tilmelde dig pr. mail: 
marxismMe&socialister.dk — husk navn, adresse, samt om om du vil tilmeldes alle dage eller 
kun en del af Marxisme 2009 og om du betaler fuld pris/reduceret pris. 


Du kan betale på giro 5780160 — eller (billigere) indbetale til BG Bank regnr. 1551 kontonr. 


5780160 — eller betale kontant i din ISU-afdeling. 
HUSK at skrive navn på indbetalingen samt teksten "Marxisme 2009”. 


Kontakt os 


Kontakt os på tlf. 35357603 eller mail: marxisme&yahoo.dk, hvis du vil vide mere om Marxisme 





m 
Abdol-Hamid om beretter fra virkeligheden 0 
Asmaa 


»Det racistiske Danmark" 


Fr Få 
Jonnathan Neale fra SWP i England taler om klima og krigen i 
Afghanisatn 





Bo Asmus Kjeldgaard (Borgmester i K 
øbenhavn 
debatterer tvangsflytning af skolebørn | 


VIARXISME. ZUOY 


3 dages politisk festival med teori, debat og kritisk kultur 


30. okt. til 1. nov. 


| LES' lokaler, Sorøgade 0, København Ø 


MARXISME 2009 PROGRAM - 


30 oktober til 1. 

november 





LOKALE SAL 


kl. 18.00-19.15 


KER UGE ISENS SU 
Kl. 19.30-21.00 


Pause 

Det racistiske Danmark — beretninger 
fra en virkelighed 

Asmaa Abdol Hamid (Ø) m.fl. 


Kl. 21.00 Fredagens program slutter 


LOKALE 2 

Revolution i vor tid 

Dennis Strøm Pedersen (IS7/Ø) 
Pause 

Uddannelsessektor A/S — ulighed i 
uddannelsessystemet 

Alexander Lassithiotakis (IS/Ø) 
Fredagens program slutter 


FOKALEER3 


Pause 


Fredagens program slutter 





LOKALE SAL 

Retsstaten under pres 

Lisbeth Bryhl (Forældre mod Politi- 
brutalitet) m.fl. 


Kl. 10.00-11.15 


KEE IETS=T KO Pause 
Kl. 11.30-12.45 Hvor er klassekampen og fagbevæ- 
gelsen? 
Jan Hoby(næstformand i LFS,15/Ø) 
Kl. 12.45-13.30 Frokost 


Kl. 13.30-15.00 Tvangsflytning af skolebørn - hvor 
skal venstrefløjen stå? 

Bo Asmus Kjeldgaard 

(medlem borgerreppen, SF), Iben 
Andersen (Kritisk Pædagogisk Net- 
værk) & Rikke Lauritsen (medlem 
borgerreppen, Ø). 

Pause 

Palæstina blev taget med magt — 
hvilken magt skal bruges for at få 
Palæstina tilbage? 

Maher Khatib (medstifter af Gazaini- 
tiativet) Jan Hoby (IS/Ø) 
Aftensmad 
Hvordan 


Kl. 15.15-15.45 
Kl. 15.45-17.00 


EMMETT 


KL. 19.00-20.30 påvirker vi klimatopmødet? 


Jørn Andersen (Klimabevægelsen), 
Daniel Rask (KlimaX), (NOAH) 
Fest og lækker live musik med 
Dubraditones, Ali Sufi og Ren Reflex, 
standup med Mads Lauritsen, øl og 
dans. 


KIR OSOO ROD 


LOKALE 2 
Afghanistan — den tabte krig 
Jonathan Neale (SWP (UK)) 


Pause 
Fører kirsen til oprør? 
Jakob Krogh (IS/Ø) 


Frokost 

Sluk pæren, drop badet og red 
kloden? 

Jonathan Neale (Socialist 
Party (UK) ) 


Workers 


Pause 
Hvorfor går økonomien i krise? 
Anders Hadberg (Ø) 


Aftensmad 


HOKGNUE 


Pause 
Hvorfor slår vi afghanere ihjel? 
Lene Junker (Nej Til Krig) m.fl. 


Frokost 

Film: Krigens Børn 

En film om børn i Afghanistan af 
Journalist Eva Arnvig. 


Pause 

Workshop: Hip Hop som mod- 
stands-kultur 

Andreas Gaff fra Ren Reflex og Ali 
Sufi 


Aftensmad 





SØNDAG 
Kl. 10.00-11.15 


LOKALE SAL 

Venstrefløjen og prostitution 

Maj Christensen (Aktivist for sexar- 
bejderes rettighedder) Jakob Krogh 
(IS7/7Ø) 

Pause 

Klimakatastrofen og det globale syd 
Peter Saxtrup, Klima-antivist/SUF 
Pause 

Marxisme i praksis 2009 

Jesper Juul Mikkelsen (IS/Ø) m.fl. 
Afslutning 


KEEPER 
Kl. 11.45-13.00 


KURT S:OO0O-TSIS 
Ki. 13.15—14.45 


kl. 14.45 


LOKALE 2 
Imperialisme i dag — USA efter 
Obama 


Pause 

Israel — en apartheidstat? 

Helle Preisler, Palæstinainitiativet 
Pause 


LOKALE 3 


Marx og Klasser — Danmark 2009 
Jakob Nerup (IS/Ø) 
Pause 


Der kan forekomme mindre ændringer i programmet. 
Du kan altid se en opdateret af version af programmet på 
vores hjemmeside www.socialister.dk/marxisme 

Shut lt Down 


STØRSTE KLIMADEMONSTRATION HIDTIL 


Lørdag den 26. september sam- 
ledes omkring 1500 demon- 
stranter for at lukke Amager- 
værket i protest mod brugen af 
kul til energiproduktion. 


Kul er det mest CO2-forurenende fossile 
brændstof, og Amagerværket, der er ejet af 
det største nordeuropæiske energiselskab, 
Vattenfall, bruger kun 13 pct. andre brænd- 
stoffer end kul til deres energi-produktion. 

ShutItDown-initiativet havde opstillet 5 
succeskriterier for demonstrationen, hvoraf 
de 2 første handlede om selve aktionen: at 
lukke kulkraftværket og derved udfordre det 
eksisterende system. De 3 sidste succes- 
kriterier rakte ud over selve aktionen. De 
handlede om øget opmærksomhed og mere 
klimaaktivisme. 


Det lykkedes ikke for demonstranterne at 
lukke Amagerværket ned—succeskriterierne 
for selve aktionen blev dermed ikke opfyldt. 
Men det var ikke det vigtigste: en demon- 
strations succes bestemmes af, hvorvidt den 
kan danne et grundlag for at føre kampen 
videre. 


Det lykkedes Shut It Down at arrangere 
den største klimademonstration i Danmark 
nogensinde. Dét er en enorm succes og et 





Det lykkedes Shut It Down at arrangere den største klimademonstration i Danmark 


nogensinde. (Foto: Svend Espensen) 


tiltrængtvendepunkt. 

Det er nødvendigt at de enorme mod- 
sætninger mellem forskernes advarsler og 
politikernes manglende handling kan danne 
grundlag for en stor klimabevægelse, jo før 
jo bedre. 


Det lykkedes at sætte fokus på Danmarks 
høje forbrug af kul— et forbrug, der er steget 
under den nuværende regering. Der var en 
masse medieopmærksomhed. 


Shut It Down angiver selv, at omkring 36 


danske medier har bragt indslag om dem. 
Og medieopmærksomheden var mere 
positiv og forstående, end man kunne have 
ventet. 


Frem mod topmødet 


Selv om Shut It Down-demonstrationen med 
sine 1500 deltagere var den største klima- 
demo i Danmark er der stadig et stykke vej. 
Til december kommer klimatopmødet i 
København. Her er der brug for titusinder, 
der vil demonstrere for seriøs og hurtig 
handlingmod klimaproblemerne. 


Shutit down-demonstrationen har været 
med til at opbygge en del af fundamentet for 
at det kan ske. Den har givet øget opmærk- 
somhed på, at der bliver gjort for lidt— at der 
stadig bruges kul til at producere energi når 
der er andre alternativer. Et budskab det 
lykkedes at komme ud med i medierne. Og 
på at vi ikke længere vil finde os i at vores 
planet bliver ødelagt. 


Desuden samlede demonstrationen man- 
ge klimaaktivister, som forhåbentlig vil være 
til at opbygge de klimabevægelser, der skal 
sørge for at stoppe den globale opvarmning. 


CHRISTINE KYNDI BERGEN 
AKTIV I KLIMAINITIATIV ISHØJ-VALLENSBÆK 








Da oliekrisen slog igennem i 1973 krævede elværkerne i 
Danmark, at der hurtigt blevindført atomkraft i Danmark. 
Forslaget havde opbakning fra storindustrien, regeringen 
og et stort flertal i folketinget. 

Mindre end fem år senere, i efteråret 1978, udskød 
regeringen beslutningen om atomkraft på ubestemt tid. 
Den 29. marts 1985 blev atomkraft officielt taget ud af 
dansk energiplanlægning. 

Æren for dette har det enorme arbejde fra tusinder af 
aktive i OOA -— Organisationen til Oplysning om 
Atomkraft. 

Selv om det nu er 30 år siden, at kampen mod atomkraft i 
Danmark reelt blev vundet, så er OOA's symbol — solen med 
teksten ,,Atomkraft? Nej Tak" — stadig kendt. Også af mange 
som knapt nok var født dengang. 

Men de færreste under 50 kender ret meget til den enorme 
indsats og organisering, der lå bag. I en situation, hvor vi skal 
opbygge en måske endnu større bevægelse mod global 
opvarmning, er der masser af inspiration at hente i OOA's 


historie. 


Oplysning 
OOA betyder Organisation til Oplysning om Atomkraft — 
altså ikke imod atomkraft, selv om det for alle dens aktive 
var formålet at forhindre indførelsen af atomkraft. 

Grunden var dels, at man — især i starten — ikke ønskede at 
»polarisere" debatten, dels at almen viden om atomkraft 
både hos den almindelige befolkning, men også hos 
politikere, journalister osv. oftest var ganske lille. 

Kravet ved stiftelsen 31. januar 1974 var: 3 års udsættelse 
af atomkraft-beslutningen. 

Vægten var altså på oplysning og at rejse tvivl — for at 
vinde tid til at få større opbakning. 


Klima-oplysning 


I klimakampen i dag kan vi ikke nøjes med at ,,udskyde 
beslutninger", Vi kemper mod en tilstand, som ,,er": den 
globale opvarmning. 

Vi skal skabe en bevægelse, som hurtigst muligt kan kræve 
stop for CO2-udledning. Vi kan derfor ikke undgå at 
»polarisere" debatten en hel del. 

Men oplysning er stadig ekstremt vigtigt. Vi står ligesom 


Hvorfor vi ikke har atomkraft i Danmark 


HISTORIEN OM OOA 


OOA i 1974 også med,,en stor kløft mellem hvad videnskaben 
forstår og hvad der er kendt blandt politikerne og i 
offentligheden om den globale opvarmning," som 
klimaforskeren James Hansen har formuleret det. 

Skal vi have hovedparten af befolkningen med på vores 
side i klimakampen, skal vi ud til titusindvis af mennesker 
med troværdig oplysning. 


00A's mobilisering 


Også for OOA var oplysning kun det første skridt. I foråret 
1976 vedtog folketinget,,atomanlægsloven", 

OOA's svar var en stor folkelig mobilisering. Ca. 800.000 
aviser blev uddelt over hele landet, og på 6 uger blev der 
indsamlet 170.000 underskrifter med et krav om, at 
beslutningen skulle udskydes. I august udskød regeringen 
beslutningen. 

Læs lige igen: 800.000 aviser på 2-3 måneder og 170.000 
underskrifter på 6 uger. Det skete ikke af sig selv. 

Fra starten opbyggede OOA lokalgrupper, og snart var der 
lokalgrupper i enhver mellemstor by. Disse lokalgrupper var 
forudsætningen for, at sådanne kampagner kunne lade sig 
gøre. 

Underskriftindsamlingen blev isommeren 1976 fulgt op 
af en kampagne for solmærket ,,Atomkraft? — Nej tak", Ca. 
200.000 nålemærker og bilmærker og næsten 1 million 
brevklistermærker blev distribueret ide måneder. 

I 1977 var der ca. 150 lokalgrupper. Der var ca. 10.000 
sympatisører, som var kendt via landskontoret — OOA var 
ikke en medlemsorganisation — og mange af dem var aktive 
med at sprede OOAs's materiale. 


Atomkraftmarcher 


Da atomkrafttilhængerne i 1978 igen pressede på, blev der 
igen udsendtuddelingsaviser. 

Men der blev også organiseret to store atomkraftmarcher. 
Knapt 50.000 mennesker gik fra to af de planlagte 
placeringssteder for danske atomkraftværker Gyllingnæs og 
Stevns tilhenholdsvis Århus og København. Et par dage efter 
udskød regeringen beslutningen endnu en gang. 

Den 29. marts 1979 skete der et alvorligt uheld på det 
amerikanske atomkraftværk ,,Tremileøen", Med få dages 





varsel blev der 6. april afholdt demonstrationer med 25.000 
deltagere i København og i Århus mod Barsebåck-værket. 
Enunderskriftindsamling for at få Barsebåck-værket lukket 
indbragte 312.000 underskrifter i løbet af 5 uger. 

Den 18. april blev der igen demonstreret. 40-50.000 
mennesker deltog i 15 danske byer, mens folketinget havde 
energipolitisk debat. 

I efteråret 1979 blev der husstandsomdelt 2,1 million 
folkepjecer,,Danmarkuden atomkraft" af frivillige aktivister. 


Hvad kan vi lære? 


Hvorfor sendte OOA ikke bare sine 2,1 million folkepjecer 
ud med posten? 

Noget af grunden var uden tvivl økonomisk— OOA havde 
kun få penge. Men langt vigtigere var det, at OOAss tusindvis 
af lokale aktivister også betød, at debatten blev taget mund 
til mund. At folk kunne lufte deres tvivl og få svar. 

Selv om mange bestilte badges og klistermærker på 
landskontoret, så fik langt de fleste dem fra venner og 
bekendte, kolleger og skolekammerater, der var 
omvandrende ambassadører for ,,Atomkraft? — Nej tak". 

Lokalgrupperne gjorde det også let at involvere folk, når 
det var nødvendigt med en særlig indsats. Det er noget som 
selv nok så professionelle medie-kampagner ikke kan. 

Vikanidagikke kan vinde klimakampen alene med OOASs 
midler. Vi er også nødt til at involvere især fagforeninger og 
uddannelses-organisationer, fordi udfordringen er langt 
større end OOAss var i 1970erne. 

Men vi kan næppe vinde klimakampen uden også at 
opbygge lokale grupper af tusinder af klima-aktivister. Folk, 
der kan tage diskussionen hvor de færdes — herunder også 
på arbejdspladser, skoler, universiteter osv. — og i 
fagforeninger og uddannelsesorganisationer. 

De næste to måneder op til klima-topmødet i december 
er et perfekt tidspunkt at starte dette arbejde. 





JØRN ANDERSEN 
AKTIV I KLIMABEVÆGELSEN OG FORBEREDELSEN AF DEMONSTRATIONEN 
12. DECEMBER 


Mange af oplysningerne om OOA er taget fra deres egen 
hjemmeside, o0oa.dk, hvor du kan læse mere om OOA's 
historie. OOA blev nedlagt 31. maj 2000. 





På over 2.682 steder i 134 lande samledes 
titusindvis af mennesker den 21. september 
til ,,Global Climate Wake Up Call" orga- 
niseret via tcktcktck.org. 


350.org-dagen 24. oktober tegner til at blive endnu større. 
I skrivende stund er der registreret over 2.500,,events" verden 
over, heraf godt halvdelen i USA og Canada. 

tcktcktck.org og 350.org er de to største internetbaserede 
kampagner, som søger at lægge pres på politikerne op til 
klimatopmødet i København. 

Som tallene viser, er de faktiski stand til atinvolvere rigtigt 
mange mennesker og gøre det globalt. Og formålene kan vi 
kun være enige i. 

Alligevel er der grund til at kaste et kritisk blik på disse 
kampagner. Så lad os starte med lidt historie. 

Kampagnerne er udviklet af flere elementer: Den simpleste 
erinternet-baserede underskrifts-indsamlinger. Dem har de 
fleste prøvet at deltage i. 


Avaaz 


Avaaz.org bragte dem et skridt videre ved at lancere globale 
kampagner - fx for at befri den burmesiske politiker Aung 
San Suu Kyi eller for at ,,hjælpe Obama med at lukke 
Guantanamo", Deres opfordring er: ,,Gå i aktion sammen 
med folk verden over om presserende globale spørgsmål". 

Nogle af dem er rene underskiftsindsamlinger (fx har 
163.000 støttet Aung San Suu Kyi), andre er der knyttet 
indsamlinger til. Det er let: Sæt dit navn eller giv et beløb, og 
duermed til at forandre verden. 

Et andet element er flash mobs. IfølgeWikiPedia betyder 
det:,,En stor gruppe mennesker samles pludseligt et offentligt 
sted, gør et eller andet usædvanligt og spredes lige så hurtigt 
igen." Man dokumenterer det så ved at tage billeder og 
offentliggøre dem på et website. 

En aktion som tcktcktck 21.9 bestod oftest i at folktilmeldte 
sig på hjemmesiden til et på forhånd udpeget sted og 
tidspunkt. Herringede mobilen, og man rakte den op iiluften 
og så hvem der ellers gjorde det samme og samledes. 

350.org opstod ved at den canadiske klimaforkæmper Bill 
MckKibben i 2007 gik sammen med Avaaz-folkene for at lave 
en kampagne for, at CO2-indholdet i atmosfæren skulle ned 
under 350 ppm. Et synspunkt som før da kun var rodfæstet 
hos videnskabsfolk og klimanørder, men som i dag er det 
gængse krav blandt klima-aktivister, bl.a. takket være 350.org. 


Svagheder 


Alene antallet af deltagere gør, at man ikke skal afskrive disse 
aktioner. Men der er oplagte svagheder. 

For det første er de afhængige af, at der er en lille gruppe 
af centrale,,organizere", som er i stand til at vinde en position 
på Internet til at det kan lade sig gøre. Uden disse centrale 
organizere er de intet. 

Det betyder for det andet også, at de er fuldstændigt 
udemokratiske — det er kun en lille kreds af mennesker, der 
har indflydelse på indholdet af kampagnen. Alle andre kan 


kun vælge at tilslutte sig eller lade være. 

Nu er det også nogle gange tilfældet i mere traditionelle 
kampagner. Men de lider desuden oftest af en mere afgørende 
svaghed: At deltagerne meget sjældent har mulighed for at 
organisere videre, når de er mødtes — fordi der ikke har 
været nogen demokratisk forberedelse, og ingen derfor 
kender hinanden på forhånd. 

De er en handlemulighed for individer — ikke for social 
aktion og organisering. 


Medie-fokus 


Events'ene er primært beregnet på at få medieopmærk- 
somhed — ikke at udvikle en bevægelse, hvor folk kan 
organisere sig selv sammen med venner, naboer, kolleger 
osv. De er oftest ekstremt passive (se fx billederne på 
tcktcktck.org), og de samler sjældent mere end nogle snese 
eller få hundrede. 

Det gør dem ikke ligegyldige — men det gør, at de ikke kan 
stå i stedet for at opbygge bevægelser, hvor mennesker 
mødes ansigt til ansigt og demokratisk udvikler aktions- 
former og -mål i fællesskab. 

Der er naturligvis forskelle mellem disse aktioner. Nogle 
er tæt knyttede til eksisterende netværk i den ,, virkelige 
verden", Det gør dem langt stærkere — fx organiseres 350.org- 
dagen 24. oktober mange steder af eksisterende klima- 
grupper, som kan bruge dem til at knytte nye aktive til sig. 


Hvorfor vokser de? 


Men hvorfor vokser disse ,,kreative" klima-aktioner frem 
netop nu? 

En afgørende grund er, at store organisationer som fx 
Oxfam, Greenpeace, WWF (Verdensnaturfonden) m.fl. 
organiseret i Global Campaign for Climate Action (GCCA) 
har kastet sig ind i dem. GCCA er hovedkraften bag 
tcktcktck.org. 

For dem er det en slags løsning på det problem, at 
klimatruslen kræver pres fra rigtigt mange mennesker, mens 
de selvikke har et særligt stort aktivistisk netværk. 

De fleste af dem har mange medlemmer (eller ,,støtter"), 
men ingen eller kun få aktivister. De har ofte mange ansatte, 
men de løser mest administrative opgaver, arbejder som 
professionelle hjælpearbejdere eller som lobbyister, der skal 
overbevise regeringer om deres sag. 

Stillet over for klimatruslens krav om masseaktion har de 
set disse internet-baserede aktionsformer som en måde at 
involvere mange. 

Deteren vigtig erkendelse, at mange skal involveres. Men 
tcktcktck- og 350-kampagnerne er ikke løsningen. Her er 
erfaringerne fra OOA meget mere nyttige. 

Det erikke nok at få nogle øjeblikkes medie-opmærksom- 
hed. At stoppe klimatruslen kræver, at rigtige, levende 
menneskermødes i den virkelige fysiske verden — ikke for at 
lave et medie-stunt, men for demokratisk at beslutte, hvordan 
kampen kan komme til at involvere kolleger, medstuderende, 
naboer og venner. 

Klimaspots | FLYSELSKABERNE 


Ø-stater frygter fiasko i 
København 


Efter den første af klimaforhandlinger i Bangkok 
frygter de 42 lande i Alliancen af Små Ø-stater, at 
topmødet i København bliver en fiasko. 

»Vi ønsker max. 1,5 grader som mål for at 
begrænse klimaforandringer og meget større 
finansiering til at afhjælpe skader. Det handler om 
vores overlevelse," siger Leon Charles fra øen 
Grenada. 

500.000 mennesker risikerer at måtte flytte, fordi 
deres øer bliver oversvømmet. 

http://bit.ly/KzejT 


USA under angreb i 
Thailand 


Efter at være blevet rost for at være gået med i 
klima-forhandlingerne i år, er den amerikanske 
delegation under forhandlingerne i Bangkok nu 
stemplet på samme måde under Bush — som skurke, 
der ikke er seriøse for at nå en ambitiøs klimaaftale 
i København. 

http://bit.ly/laJTn 





Næste 70 pct. af jorden 
risikerer tørke i 2025 


Næsten 70 pct. af jordens dyrkbare jord risikerer at 
blive ramt af tørke i 2025, advarer FN-chef. 
http://bit.ly/BLheW 


Klima-katastrofer 
gjorde 20 mill. 
hjemløse i 2008 


»Klimarelaterede katastrofer gjorde 20 millioner 
hjemløse i 2008," fortæller en ny FN-rapport. 

| alt 36 millioner blev hjemløse pga. 
»Nnaturkatastrofer" | 2008, men havde det ikke været 
for jordskælvet i Sichuan, Kina, som gjorde 15 
millioner hjemløse, ville klimarelaterede katastrofer 
have stået for over 90 pct. af alle. 

http://bit.ly/L9a6C 





UDSENDER FLERE 


USANDHEDER 


Flyselskaberne påstår, at de vil skære 
drastisk ned på deres CO2-udledninger. 
Men det er alt sammen greenwash, skriver 
John Stewart 


Få uger før klimatopmødet i København har flyselskaberne 
fået de overskrifter de ønskede: ,,Flyselskaberne lover at 
halvere deres udslip i 2050", 

Men som det altid er i den branche, så er alt ikke som det 
ser ud. Påstandene er løgn og latin. 

Så snart man skærer gennem virksomhedernes 
»greenwash", bliver det klart, at flyselskaberne overhovedet 
ikke planlægger at skære end i deres udledninger. 

Derimod foreslår de at bruge handel med CO2-kvoter og 
CO2-kompensation til at betale andre mennesker og andre 
brancher for at skære i deres udledninger, så de selv kan 
fortsætte med at vokse og forurene. 

Ifølge FN's klimapanel (IPCC) vil udledninger fra 
flybranchen stige fra 610 millioner tons i 2005 til 2,4 milliarder 
tonsi2050. 


Flyindustri vokser 


Flyvning vil fortsat være den hurtigst voksende kilde til CO2- 
udledning. I Storbritannien truer det med at opveje CO2- 
nedskæringerne fra alle andre brancher. 

Flyselskaberne taler om nye, ,,grønnere" fly, heriblandt 
nogle som delvis er drives af biobrændsel. 

Teknologien kunne faktisk levere mindre forbedringer, men 
den anslåede vækst i antal fly ville opveje dem. 

Biobrændsel er også problematisk. Det er ikke bevist, at 
deti større skala kan erstatte petroleum. 

Mere grundlæggende er det dog, at den nuværende 
generation af biobrændsel kommer fra afgrøder, der vokser 
på jord, der ellers kunne bruges til mad i fattige lande. 

De forslag, som chefen for British Airways, Willy Walsh, 
har fremsat, tilsyneladende på vegne af hele branchen, er et 
desperat forsøg fra selskabernes side på at undgå at betale 
deres rimelige andel af skatten. 

Flybrændstof er skattefrit og branchen er stort set fritaget 
for at betale moms. De er langt fra at betale for de 
udledninger, den støj og de forstyrrelser i det øvrige samfund, 
de forårsager. 

De skattefradrag de nyder i Storbritannien er mere end 10 
milliarder pund om året større end den skat de betaler. 

Der er tungtvejende grunde— baseret på hensynet til miljø, 
almindelig retfærdighed og økonomi — til at disse skatte- 
fradrag burde afskaffes. 

Medmindre højere priser bremser væksten, vil udledning- 
erne fortsætte med at stige kraftigt. Det nuværende system 
med tilskud gennem skatten er dybt uretfærdigt og 
[hæmmende for en fornuftig udvikling (regressive)]. 

Det er til gavn for dem, der flyver mest — de rigeste 
mennesker i den rigeste del af verden. Og det skader dem, 
der flyver mindst — de fattigste i den fattigste del af verden. 

De økonomiske argumenter for tilskuddene er også 
fuldstændig fejlagtige. Flybranchen skader den britiske 
økonomi, fordi briter bruger 19 milliarder pund mere i 
udlandet end besøgende bruger i dette land. Dette overgår 
langt enhver økonomisk gavn fra flyvning. 

Der var ikke noget underskud før fremkomsten af 
subsidierede billigrejser. 

Branchen og dens betalte lobbyister gjorde meget ud af, 
at billigrejser gjorde det muligt for,, hårdtarbejdende britiske 
familier" at holde ferie i solen. 

I virkeligheden ville et stop for billigrejser ikke forhindre 
arbejdere i at tage på ferie i udlandet. Det er blot en pæn 
overskrift fra en branche, der desperat forsøger at bevare 
sine privilegerede skattefordele. 

I en verden truet af accelererende klimaforandringer og 
snarlig mangel på olie ville en fornuftig flybranche begynde 








Protest i Heathrow, London 


at planlægge efter at drosle ned. Men ingen virksom- 
hedsledelse kan se deti øjnene. 

Kun klima-aktivisters kampe mod de miljømæssige og 
sociale virkninger af flyvning, sammen med pres fra arbejdere 
for en retfærdig omstilling, et skift til grøn produktion uden 
tab af arbejdspladser, kan skabe fornuft. 

Flybranchen er under pres som aldrig før. En levende 
koalition af miljøforkæmpere, direkte aktion-aktivister og 
lokale kampagnegrupper har skubbet flyvning op itoppen af 
den politiske dagsorden. 

Inden for et år kan koalition meget vel have taget sin første 
skalp — udvidelsen af Heathrow lufthavnen med en tredje 
startbane. Det kan ske, hvis de Konservative, som har læst 
fly-debatten mere præcist end New Labour, dropper 
planerne for udvidelsen af Heathrow. 

Gennem det seneste år har koalitionen af aktivister knyttet 
vigtige forbindelser til arbejdere i flybranchen, som kæmper 
for en retfærdig omstilling. 

Grønne og socialistiske aktivister forstår mere og mere, at 
udfordringen for flybranchen må omfatte grønne jobs i nye 
brancher oveni de mere traditionelle krav omkring støj og 
CO2-udledning. 

Dette er afgørende, hvis argumenterne for at neddrosle 
flyvning skal være overbevisende. 

Hvis der blev stillet finansiering til rådighed til at skabe en 
million grønne jobs i bæredygtige brancher, så ville vi kunne 
tage de første skridt til at skabe en anderledes vision end et 
samfund, der er domineret af beskidte brancher, som kun er 
opsat på at vokse. 


Løsning i København? 


Topmødet i København vil ikke nå frem til noget i den retning. 

Det vil måske opfordre til øget opmærksomhed omkring 
klimaforandringer. Det vil måske skubbe tingene fremad på 
visse fronter. Men uden at økonomi, beskæftigelse og global 
retfærdighed kommer på dagsordenen sammen med 
klimaforandringer, så vil topmødet ikke ændre noget 
grundlæggende. 

Men vi kan garantere for, at topmødet vil resultere i flere 
udsøgte overskrifter for flyselskaberne. 


JOHN STEWART ER LEDER AF AIPORTWATCH. SE MERE PÅ 
AIRPORTWATCH.ORG.UK. 





Greenwash: En sammenskrivning af 'green” (grøn) og 
whitewash' (hvidvaskning) — et udtryk, der bruges om 
virksomheders og politikeres forsøg på at præsentere 


deres produkter eller politikker som miljøvenlige. 

Se fx Climate Greenwash Awards 2009 — 
climategreenwash.org — hvor Vattenfall fik prisen for 
2009. 

I år 2055 er verden dybt forandret. London er over- 
svømmet, sneen er væk fra Alperne, LasVegas er druknet 
i ørkenen og Sydney brænder. I et tårn 800km. nord for 
Norge ligger alle jordens kulturelle, videnskabelige og 
biologiske ,,værdier" som i Noahs ark gemt i et arkiv. I 
dette arkiv sidder en mand og ser tilbage på nutiden. 


Han ved, at verden kunne være reddet, og han undres — 
eller græmmes — over, at ingen gjorde noget. 

Manden i tårnet er igang med at lave en film af nyheder og 
andre filmklip fra 2008 og før, og vi introduceres bl.a. for 6 
forskellige skæbner. 

Blandt dem repræsenteres ofre for klimaforandringerne 
og folk, der kæmper imod. Ofre for olieindustrien og ejeren 
af et nystartet flyselskab, der vil hiveinderneud af fattigdom 
vha. billige flyrejser. Gennem disse menneskers øjne vises vi 
dumhedens tidsalder og dumhedens konsekvenser. 


Hvis skyld? 


Som titlen indikerer, er filmens overordnede budskab, at vi 
hver især har del i skylden for jordens undergang. Vi er alle 
ignorante og ramt af forbrugertrangen, så vi vælger at lukke 
øjnene for de åbenlyse problemer, verden allerede nu står i. 
Men modsat så mange andre klimaopråb, stopper,,The Age 
of Stupid" ikke der. Hvert enkelt problem adresseres til de 
retmæssige skyldnere. 


Kapitalisme 


Filmen fokuserer på,,forbrugerisme", men den forklarer også 
at dette skyldes kapitalismens brug for at udvide sig. Desuden 
angribes opfattelsen af ,,vores allesamens ansvar", ved at 
redegøre for olieindustriens indflydelse på og deltagelse i 
den amerikanske regering. 

Shell får lov til at stjæle den olien i Nigeria uden at hjælpe 
befolkningen, fordi det er profitabelt. Selv om man længe 
har kendt andre energiformer end fossile brændstoffer, 
bruges olie stadig, for som fortælleren i filmen siger: 
»Regeringen er ikke bare i lommen på olieindustrien. Den er 
lavet af olieindustrien.” 


Imperialismen 


Et af filmens klare plusser er dens fokus på imperialisme. 
Gennem en kort tegnefilm viser manden i tårnet os 
imperialismens historie, der ender i oliekrigenes blodspor 
fra Amerika til Irak. 

IJordan møder vi to flygtningebørn, der er uhyggeligt klare 
over grunden til den krig, der slog deres far ihjel og tvang 
dem til at flygte. De leger krig på gaden, mens de venter på, 


Skæv og farverig ørkenblues 


Et af årets mest spændende udgivelser er 
kommet fra Tinariwen, et band bestående af 
beduiner fra Sahara. Deres skramlende, men 
stadigt forholdsvis tilgængelige lyd beskrives 
bedst som en blanding af beskidt blues og 
folkemusik som den spilles af Tuareg-folket. 

Tuareg er en minoritet bosiddende i Sahara i 
det nordlige Mali, og flere af gruppens stiftende 
medlemmer var i de tidlige 80'ere en del af 
den væbnede modstand mod styret i Mali, som 
de ønsker uafhængighed fra. 

Siden da har de udgivet bunkevis af 
kassettebånd, der er blevet flittigt 
hjemmekopieret i hele Nordafrika. Fra dette 
ydmyge udgangspunkt har Tinariwen udviklet sig 
til at blive flittigt name-droppet af Coldplays Chris 
Martin og Led Zeppelins Robert Plant. 

Hvis verdensmusik-klokkerne ringer, bedes de 


der er flikket sammen uden for den vestlige 
verden", 

Tinariwens lyd er intet mindre end unik, 
melodierne er skæve og iørefaldende. 
Rytmikken er meget mere farverig end man 
normalt ser i vestlig blues, der i denne 
skribents ører godt kan forekomme noget triviel 
efter henved halvtreds år uden nogen egentlig 
udvikling i rytmik eller trivialitet. 

Uden at have noget kendskab til hverken 
tamashek eller fransk fortæller lidt research 
hurtigt, at gruppens tekster handler om 
kampen for national selvstændighed og social 
retfærdighed. 

Hvis du har den mindste forkærlighed for 
ørkenblues i ordets mest bogstavelige 
forstand, er denne plade et oplagt sted at 
starte. 


THE AGE OF STUPID 


at deres storebror også skal få lov at komme ind i landet, og 
bliver enige om at slå amerikanere ihjel, hvis de møder dem. 

Imperialismen stopper ikke med olien. På et tidspunkt vil 
krigene udkæmpes om andre ressourcer, og da de i fremtiden 
vil være knappe, vil krigene blive mere blodige. 


Not stupid 


»The age of stupid" bruger ikke megen tid på elsparepærer 
og andre Connie Hedegaard-tiltag. Vi møder et engelsk par, 
der udover at have nedsat deres eget energiforbrug nu 
kæmper for vindmølleparker i England. Men på trods af 
politikkeres løfter om grøn energi, må de kempe en hård 
kamp mod antivindmøllelobbyer, der vil holde priserne på 
de omkringliggende huse oppe. 

Og bjergbestigeren Fernand Pareau kæmper imod 
udvidelsen aftunnelerne gennem alperne, hvor store lastbiler 
fragter franskdyrkede kartofler til vask i Italien ogtilbage til 





holde op med de samme. For denne plades 
kvaliteter overskygger simpelthen dette begrebs 
indbyggede forståelsesramme af ,,et eller andet 


JONATHAN HØJGAARD JENSEN 

93 min. 

Instr.: Franny Armstrong 
Vises p.t. kun i Tycho 
Brahe Planetariet, Kbh. — 
se tycho.dk 


PÅ NETTET 


Som enhver stor film 
med respekt for sig selv 
har The Age of Stupid 


også et website — se 
AgeOfStupid.dk og 
AgeOfStupid.net. 


Men The Age of Stupid 
nøjes ikke med det. Den 
har også en kampagne- 
eller aktivitetsside — tjek 
NotStupid.org. 


Billed: Pete Postlethwaite 
spiller en af filmens 
hovedrolleder 





de franske supermarkeder. Han har set gletsjerne smelte 
flere meter om året, og har mobiliseret folk i landsbyen til 
kamp mod klimaforandringerne. 

Men det vigtigste løsningsforslag starter med et citat af 
George Monbiot, og handler om det folkelige pres på 
politikerne. 

Hele filmen har gjort det klart, at regeringerne ikke er 
interesserede i at nedsætte CO2-udslippet, da de eri lommen 
på olieindustrien, og slutter af med at argumentere for, at 
alle seriøse forandringer i verdenshistorien er kommet på 
baggrund af et massivt folkeligt krav om forandring. 

Brug denne film til at mobilisere til klimakampen — ikke 
mindst til klimatopmødet i København i december. Den 
tydeliggør og konkretiserer både problemerne, synderne, 
løsningerne ogikke mindst fremtidsudsigterne, hvis vi ikke 
gør noget. 





ANNE A. LANGE 

Tinariwen: Imidiwan, Udgivet på Independiente 

BREAKING THE SILENCE 


Tusindvis af unge israelere aftjener hvert år deres værnepligt på Vestbredden. De er efter 
sigende med til at sikre Israels sikkerhed, og deres bedrifter opfattes oftest som 
heltemodige. Men ikke mange lytter til soldaternes historier om vold og magtmisbrug, og 
få interesserer sig for at høre, hvordan det føles at smide en familie fra hus og hjem eller 
være vidne til bosætteres daglige chikane af deres palæstinensiske naboer. En gruppe 
tidligere soldater har besluttet sig for at gøre noget på egen hånd og derfor stiftet 
organisationen Breaking the Silence; et projekt der ikke altid er blevet værdsat. En tur til 
Hebron på Vestbredden fortæller sin egen historie. 


Breaking the Silence 


I den palæstinensiske by Hebron på Vestbredden ca. 30 km 
syd for Jerusalem, handler naboskabskonflikter ikke bare 
om hvis græsslåmaskine, der larmer mest, eller hvis tur det 
er til at klippe hækken på oversiden. Palæstinensere og 
israelske bosættere har i årevis delt denne hellige by, og 
selvom der nu er ca. 2500 sikkerhedsvagter til at beskytte de 
ca. 800 bosættere, er situationen ikke blevet bedre — 
tværtimod. 


Mandag d. 27/7 -09 Hebron, Vestbredden 


»Det eneste vi vil er at vise folk, hvad der foregår." [lan, 27, er 
en tidligere israelsk udstationeret,,machinegunner" i Hebron 
og medstifter af organisationen Breaking the Silence, der 
siden 2004 har interviewet tidligere israelske soldater og 
udgivet deres vidneudsagn om hændelser og overgreb, de 
selv har udført under deres værnepligt. Jeg er med på en af 
organisationens ture til den centrale del af den Hebron, der, 
som den eneste by på Vestbredden, har israelske bosættelser 
direkte i bycentrum, og hvor Ilan udtjente en del af sin 
værnepligt. Imellem han skiftevis snakker i telefon med det 
israelske politi og militær, viser han os de mange store blokke, 
der spærrer vejene og gør det umuligt for almindelige 
palæstinensere at bruge deres biler. Bussen holder et stykke 
udenfor byen, og vi venter på vores politieskorte, der skal 
følge os rundt og garantere vores sikkerhed, efter en af 
organisationens grupper et par år tilbage blev overfaldet af 
israelske 'settlere” (bosættere). Ilan beretter også om, 
hvordan han sammen med andre grupper ofte har måttet 
lægge øre til mordtrusler og skældsord som , løgner" og 
»forræder" samt det, der er meget værre. 


»Folk skal vide, hvad der sker her" 


Vi kører videre forbi den store bosættelse Qiryat Arba og 
ind i centrum. Der forlader vi bussen og samler os i en gruppe 
omgivet af politimændene, passerer en privat israelsk 
arkæologisk udgravning og bliver lukket ind gennem en 
jernlåge længere oppe ad gaden. Vi er på besøg hos Isså' 
Amru, en palæstinensisk borger i Hebron ogen af Ilans gode 
venner og samarbejdspartnere i oplysningsarbejdet, der ivrigt 
tegner et portræt afindbyggernes umulige hverdag. Der er 
nok af personlige historier til at underbygge med; den unge 
palæstinensiske mand, tvunget afisraelske soldater til at sidde 
på hug i solen, og den 16-årige der blev banket. Den 
palæstinensiske kvinde der blev sparket af en soldat på gaden, 
kvinden nødsaget til at føde ved et tjeckpoint. 
Forskelsbehandling af palæstinensere og settlere fra politiets 
side. Settlernes daglige chikane af deres palæstinensiske 
naboer til de på et tidspunkt bliver nødsaget til at flytte fra 
deres hjem. De ødelæggende effekter tjeckpoints og muren 
har på almindelige palæstinenseres muligheder for atleve et 
normaltliv med landbrug, handel, uddannelse ogjob i andre 
dele afVestbredden. 


»Folk skal vide, hvad der sker. Vi filmer de fleste specifikke 
episoder, og vi håber bare på, at så mange som muligt ser de 
videoer, vi lægger ind på Youtube. Vi er desperate, men det 
er det eneste, vi kan gøre. Vi afleverer tit vores bånd til politiet, 
men jeg tager altid en kopi inden, for jeg ved godt, hvor de 
bånd havner". 

[lan supplerer: ,,Problemet er, at det er det lokale politi, 
der har beføjelserne. Vi soldater fungerer mere som en buffer 


mellem palæstinensere og settlerne. Og det lokale politi er 
settlernes politi. Dengang jeg tjente her (8 mdr. 2002-2003), 
var det ikke lovligt for os at arrestere settlere. Det varjo dem, 
vi var her for at beskytte, så vi kunne ikke stille noget op 
overfor den vold de udførte. 


En spøgelsesby 


Militæret ringer til [lan flere gange, for at få os til at skynde os 
videre. Vi forlader huset gennem porten og fortsætter ned 
ad gaden. Mellem to huse, hvor vejen engang har gået, ernu 
bygget et tjeckpoint, der virker som en lille men tæt dæmning 
mellem de to bygninger. To palæstinensiske kvinder i lange 
gevandter går snakkende og vant ind i den baraklignende 

bygning for at vise id-kort og få adgang til et andet område af 
byen. En ung soldat står udenfor med et gevær og holder øje 
med vores gruppe. Den tomme gade, vi bevæger os ned af, 
ligner en hver anden forretningsgade med butikker på hver 
sin side. Forskellen er bare, at disse huse er lukkede med 
jernskodder, og dette endda en mandag formiddag, hver og 
én ekstra forseglede med små jernbomme, der skal beskytte 
de tidligere butikker fra at blive smadret eller plyndret. Det 
tidligere palæstinensiske kommercielle handelscentrum 
ligneri sandhed en spøgelsesby. 


Vinduerne på første sal og mange altaner er beskyttet af 
gitre, som danner små bure, og i det stadig fungerende 
marked et andet sted i byen er hele gaden overdækket med 
ståltrådsnet, der skal beskytte mod skrald, sten og andet, 
som settlere smider ned. 

Mere end 77% af forretningerne i det centrale Hebron og 
42% af lejlighederne er blevet forladt, og langt de fleste af 
dem under Den anden Intifada, den store palæstinensiske 
opstand der startede i 2000. Herefter blev det bl.a. også 
forbudt for palæstinensere at færdes på hovedgaden, dog 
har et par familier, der bor på gaden, senere hen fået tilladelse 





tilat gå der. Det er nemlig ikke alle familier, der har råd til at 
flytte, og her og mange andre steder på Vestbredden er 
mange folk flygtninge i deres egen hjemby. 

Ilan fortæller, at der hver eneste gang, han besøger Hebron, 
er sket noget nyt; nye vejspærringer, nye huse der er blevet 
forladt eller nye militærposter, der opsat et nyt strategisk 
sted i byen. 


Militærbaser og techno bøn 


Længere oppe ad gaden stopper vi, og Ilan pegerned aden 
sidegade med et lukket marked for enden, der er blevet 
spærret af en solid betonbarrikade, mod et hus tildækket 
med camouflagenet. 


»En højtstående i militæret udpegede et eller andet 
tilfældigt hus af betydning, og pludselig en dag kunne vi banke 
på en palæstinensisk families dør og bede dem forlade huset 
uden varsel. Det hus dér var vores base. Vi befandt os på 
taget, som var et vigtigt udsigtspunkt, og her måtte familien 
så bare finde sig i at have os soldater rendende op ogned af 
deres trapper og ind og ud af deres dagligstue. En dag 
forsvandt de. Ingen af os bekymrede os om, hvor de var 
taget hen. Nu var det jo vores base." 

Længere henne er en anden vej spærret på samme måde 





ogmedenmasse pigtråd rullet omkring. En minaret titter 
frem bag et af husene, og Ilan peger: ,,Den moské der blev 
også besat af en gruppe soldater. Der er jo bøn fem gange 
om dagen fra minareten, og det er sådan et bånd, der bliver 
sat på. Nogle af soldaterne syntes, de var pisse sjove, så en 
dag satte de hård technomusik på i stedet for. Det kunne 
muslimerne jo bare ligesom ikke se det vildt sjove i". 


Når din officer siger ,,skyd" 


»Det er ufatteligt at begribe, men alt, hvad der foregår her, 
kan retfærdiggøres under påskud af Israels sikkerhed. Når 
man kommer som ung ny værnepligtig, der lige har 
færdiggjort skolen, er man totalt fanget i spillet. Der er så 
meget had. Vi er uddannede til at hade. Og når din officer 
siger ,,skyd", så skyder du. Når han siger ,,ryd det hus", så 
rydder du det hus. Når du har uniformen på, så tænker du 
ikke over, at det er rigtige menneskers liv, du er i færd med at 
ødelægge. Med geværet ved din side, behøver du ikke tænke 
over, om du har ret tilden magt, du benytter dig af. Og hvis 
en palæstinenser ikke er fuldstændig samarbejdsvillig, har 

du selvfølgelig ret til at straffe ham for det. Det er nok et 
overlevelsesinstinkt at skubbe usikkerheden væk og bare tage 
jernmasken på." 


I sikkerhedsforanstaltningerne navn 


Vinår enden af den spærrede hovedgade, passerer forbi et 
par åbne butikker og flere lukkede med davidsstjerne på 
jernskodderne og patruljerende soldater ved endnu en 
militærbase. Vikommer ud fra de smallere gader og står nu 
på en åben plads, hvor flere veje mødes. Midtidetheleeret 
udsigtstårn placeret, og flere soldater står vagt på hvert sit 
hjørne. ,,Her var jeg sidste del af min værnepligt. På det 
tidspunkt kendte jeg Hebron ud og ind. Det skete ikke på én 
dag, men langsomt begyndte det at gå op for mig, hvad det 
egentlig var, der foregik. Regeringen legitimerer hele tiden 
besættelsen af de palæstinensiske områder i 
sikkerhedsforanstaltningernes navn. Men de ting, der foregår 
her, har intet at gøre med vores nationale sikkerhed. Vi er 
her for at beskytte settlerne. 


Syg virkelighed 


En dag mod enden af min værnepligt erfarede jeg for alvor, 
hvor sygt det er. Det var under en af de store jødiske 
helligdage, og vi stod vagt på pladsen her. Alle jøderne festede 
igaden med musik og det hele, og der var udgangsforbud 
for palæstinenserne. Men en ung palæstinenser var alligevel 
gået ud fra den port deroppe. Han havde et skarpt stykke 
glas bundet om hånden og prøvede at dræbe en soldat med 
det. 

Han blev lynhurtigt slået ned. En af de andre soldater skød 
ham på nært hold, mange gange. Nogle af mine venner og 
jeg kom løbende til, og vi prøvede at redde ham. Men så var 
det settlerne havde fundet ud af, havde der var sket, og de 
prøvede at få os væk fra ham og råbte, hvad fanden vi havde 
gang i. Da det ikke lykkedes, og vi stadig prøvede at redde 
fyren, angreb de os. De skubbede på os fra alle sider og 
maste os ned i ham for, på den måde, at slå ham endeligt 
ihjel. 

Vi væltede rundt, og der var blod overalt. Efter lidt tid 
kom en ambulance og tog fyren med. Han var død for 
længst. Jeg kan huske, vi satte os under det træ og prøvede 
at vaske noget af blodet af os. Ude på vejen lå der en kæmpe 
blodpøl, og vi soldater, der havde prøvet at hjælpe, havde 
blod overalt. Efterfølgende hentede nogle af settlerne 
musikanlægget fra festen, og så begyndte de hujende at danse 
rundt om blodpølen. Der tænkte jeg, hvad fanden laver du 
her. Hvordan kan virkeligheden være så sådan her? Det var 
så sygt!,, 


Forrædere! 


En gruppe jøder passerer forbi os mens Ilan fortæller. De er 
nemme at identificere på de på religiøse hatte, kippaerne. 
Enmand tiltaler Ilan på hebræisk. ,,Hvad sagde han?",,, Han 
ved godt, hvad jeg laver her, og han spurgte mig, hvorfor jeg 
arbejder mod militæret. Det er sådan de ser os, som 
forrædere." 

Det er ikke kun fra settlerne på Vestbredden at Ilan og 
hans organisation er blevet modtaget på denne vis. ,,Efter 
vores værnepligt besluttede jeg og nogle af mine kammerater 
os for at lave en stor fotoudstilling i Tel Aviv for at vise det 
andet, og mere uglorificerede, billede af vores hverdag som 
soldater. Som værnepligtig bliver du opfattet som en helt og 
en beskytter, men der er ingen til at lytte til dig bagefter og 
bearbejde de forfærdelige ting, du har gjort." 


På samme vis er der hellerikke nemt at være militærnægter 
i Israel. De seneste år er det blevet en langt hyppigere 
overvejet mulighed, men da Ilan blev indkaldt, var det en 
sjældenhed og ikke noget, nogen af hans venner så meget 
som tænkte på at overveje. Mange militærfolk fordømmer 
offentligt denne tendens, og det er da heller ikke nemt i dag. 
Efter ophold i militærfængsel, kan militærnægterne gå, men 
det kan være svært at få arbejde bagefter, da mange i 
samfundet vil være uforstående eller mistroiske. IDF (Israeli 





Defence Forces) er ikke bare af militær vigtighed for Israel, 
den er aflige så vigtig social og samfundsmæssig karakter. 
Næsten alle borgere har udtjent værnepligt, der er 36 
måneder for mænd og 21 for kvinder, og de indkaldes 
ligeledes op tilen måned om året, indtil de fylder 43. Derved 
fungerer hæren som en utrolig samlende national institution, 
derikke kun sikrer statens beståen udadtil, men også styrker 
båndende indadtil i et land med så stor demografisk diversitet 
som Israel. Hele nationen er praktisk talt en del af IDE, og 
derfor er de problematikker, Ilan og hans venner belyser, 
utroligt følsomme. 


»Så det er klart, at vores billeder provokerede. Mange folk 
viste stor foragt, og vi blev også straks arresteret og forhørt. 
Men vi fortsætter vores arbejde, for det er jo ikke fordi, 
lederne af IDF selv sætter fokus på den anden side af 
soldaternes virkelighed. Og hvad er det værste, de kan gøre? 
Sætte mig i fængsel? Jeg har allerede været der 3 gange.” 

»Det hårdeste er nok nogle afreaktionerne fra min egen 
familie og mange af mine venner. De kan ikke forstå, hvorfor 
vi gør alt det her mod Israel. Hvorfor vi arbejder mod vores 
eget folk, vores egen sikkerhed. Det harisærikke været nemt 
med en bedstefar, der er holocaust-overlever og har følt mit 
arbejde som et angreb på Israels eksistensberettigelse. Men 
det kunne ikke være mere forkert, for jeg elsker mit land! 


Apartheidstat og tredje intifada 


»Det er ikke fordi, vii Breaking the Silence er naive og ikke 
erkender aggressionerne fra palæstinenserne, for vi har om 
nogen set en masse vold fra den side også. En gang lykkedes 
det os at stoppe en bilbombe, da vi fandt en metalbeholder 
med sprængstof i bagagerummet af en bil, så i nogen 
henseender lykkedes vores opgaver som værnepligtige. Men 
separationspolitikken har aldrig hjulpet på palæstinensisk 
vold. Den bevirker tværtimod fortsat til at forværre 
situationen her, så jeg tror det eneste, der kan hjælpe på 
spændingerne og sikkerheden her, er stykke for stykke at 
ende denne apartheidstat og gøre det mere demokratisk. 
For som det serud nu, tror jeg kun, det er et spørgsmål om 
tid, inden den tredje intifada begynder." 


Husker du… 


Få timer senere er jeg tilbage igen på anden side af muren, i 
den,,vestlige" verden med alle de friheder og adspredelser, 

man her nyder og tager som en selvfølgelig del af hverdagen. 
Her kan det tage under ét minut at glemme konflikterne i 
Hebron, men Ilan og hans kammerater i Breaking the Silence 
vil fortsætte med at sætte fokus på realiteterne for både 
palæstinensere og værnepligtige i Gaza og på Vestbredden. 
Folk skal, efter deres mening, have hele sandheden og ikke 
blot den, som Israels ledere synes passer bedst ind i den 
nationale hymne. 


Fakta: Breaking the 
Silence 


-Den israelske organisation Breaking the Silence blev 
stifteti 2004 aftidligere israelske soldater. 

-Soldaterne ønskede at bryde den tavshed, de 
oplevede, da de vendte hjem fra deres værnepligt, 
og tvinge det israelske samfund til at holde op med 
at vende det blinde øje til den virkelighed, de havde 
været en del af. 

-Organisationens formål er at oplyse om israelske 
soldaters overgreb mod palæstinensere samt 
korruptionen i det israelske militær. Dette opnås 
ved at indsamle og udgive vidneudsagn fra 
hundredvis af soldater, der har udtjent deres 
værnepligt på Vestbredden eller i Gaza, primært 
under Den anden Intifada eller under Operation Cast 
Lead i Gaza 2009. Organisationen arrangerer også 
foredrag og guidede ture til Hebron for 
offentligheden. 

-Soldaterne kræver, at Israel skal stå til regnskab 
for de militære aktioner i De besatte Territorier 
udført af dem selv ogi deres navn. I den forbindelse 
vil de støtte oprettelsen af en uafhængig offentlig 
inspektionskommité, der kan muliggøre en ansvarlig 
afsløring og undersøgelse af facts. 

-Vidneudsagn, fotos, videoer og yderligere 
information kan findes på organisationens 
hjemmeside www.breakingthesilence.org.il 

Fra Shut it down -demonstrationen 
(Foto: Svend Espensen) 





ea DT ar: 
vedr. sted. 


Møderne foregår torsdage kl. 19 i Støberiet/ 
Blågården, Blågårds Plads, Nørrebro 


Møderne foregår tirsdage kl. 19 i 
8.10.09 Hvorfor er Afrika fattigt? Ungdomshuset, Nørregade 60 i Odense 
15.10.09 Den marxistiske metode 30. sep.: ISU forum: Klimatopmødet 
22.10.09 Klima og produktionsforhold 
5.11.09 De godes krig mod det onde 


Email: isu&Esocialister.dk 


Mere info: Kontakt Alexander på 
telefon 20686026 


Møderne foregår tirsdage kl. 19.30 i ISU-AALBORG 


Studenternes Hus, mødelokale 2.2, Nordre 
Ringgade 3, Århus 


Modstand.org 

13.10.09 Krigen og situationen i Kontakt Niels på telefon 5121 7261 for 
Afghanistan lige nu yderligere information om sted. 
27.10.09 Ulighed og uddannelsessystemet 

24.11.09 Hvordan kan produtionen styres ISU-SILKEBORG 


under arbejderkontrol 
Møder afholdes hver anden tirsdag i ulige 


Kontakt Mikkel på telefon 40465752 for info uger, kl. 19.30 på Silkeborgs Medborgerhus 
Mere info: Kontakt Poul Erik, 26 29 13 41 


RENEE EA E  E FE 


Meld dig ind i ISU 






























































Jeg vil vide mere om Navn: 
Internationale Socialisters 
Ungdom 
Adresse: 
Postnr./By: 
Jeg vil melde Mig ind i 
Internationale Socialisters 
Ungdom Tif.nr: 








Sendes til: ISU, H C Ørsteds Vej Posthus, H C Ørsteds Vej 54, 1879 Frederiksbjerg C, tåif: 35 35 76 
03 

NDA er] TE NS) 


ØKOLOGI OG SOCIALISME 


— to sider af samme sag? 


Efterhånden er det kun et lille mindretal 
af blinde og døve, som under indflydelse af 
typer som Bjørn Lomborg betvivler 
klimaproblemernes alvorlige omfang. Det 
store spørgsmål er snarere, hvor radikalt 
det er nødvendigt at gå til værks for at 
undgå en miljømæssig katastrofe i løbet 
af dette århundrede. 


Da miljøbevægelserne spirede frem i 60'erne og 70'erne, 
skete det ofte på tværs af den etablerede, marxistiske 
venstrefløj. Mange i den grønne bevægelse argumenterede 
for, at Marx kun beskæftigede sig med økonomi og historie, 
ikke med naturen. På det teoretiske plan pegede man på, at 
når den marxistiske historieopfattelse ser udviklingen af 
produktivkræfterne som drivkraft i historien, så vil 
marxismen lige som kapitalismen føre til udvikling af 
miljøproblemer. Konkret pegede man på den omfattende 
ødelæggelse af naturen i det tidligere Sovjet og Østeuropa. 

Med påvisningen af, at det tidligere Sovjet ikke 
repræsenterede socialisme, men statskapitalisme, kunne 
dele afvenstrefløjen afvise idet mindste den sidste del af de 
grønnes argumenter. 

Men tilbage stod spørgsmålet, om Marx virkelig ikke havde 
noget at sige om forholdet mellem samfundet og naturen. 
Hvis det var rigtigt, så måtte venstrefløjen acceptere, at 
marxismen kun havde begrænset gyldighed som 
revolutionær teori — så måtte man tilføre marxismen et 
»grønt" element, som lå uden for den traditionelle opfattelse 
af kampen mellem bourgeoisi og proletariat som afgørende 
for udviklingen frem mod socialisme. 

John Bellamy Foster, professor i sociologi ved University 
of Oregon og redaktør på det socialistiske tidsskrift Monthly 
Review, har i en årrække levet et særdeles betydningsfuldt 
bidrag tildenne debat, hvor han argumenterer for, at økologi 
og socialisme (i den oprindelige betydning) må være to sider 
af samme sag. En af hjørnestenene er, at Marx' teori om 
udviklingen af produktivkræfterne som historiens drivkraft 
kun kan forstås inden for en generel ramme af menneskets 
forhold til naturen. 

I sin bog fra 2000, Marx's Ecology, gjorde Foster op med 
myten om, at Marx kun beskæftigede sig med industriel 
vækst ogignorerede de ødelæggende virkninger, dette kunne 
have på miljøet. Foster viser, hvordan det kapitalistiske 
samfunds ødelæggelse af naturen var en integreret del af 
det kapitalistiske samfunds lovmæssigheder. 

For Marxudsprang menneskets fremmedgørelse fra dets 
eget arbejde af, at under kapitalismen rives mennesker bort 
fra det direkte, konkrete arbejde med naturen for at 
fremstille produkter til direkte brug eller bytte for i stedet at 
føre en tilværelse som lønarbejdere i byerne, hvor arbejdet 
bliver abstrakt i den forstand, at man ikke længere 
fremstiller et produkt, man i en eller anden forstand har 
brug for, men for opfylde arbejdsgiverens behov, så man 
kan få udbetalt sin løn. Bytteværdi får forrang over 
brugsværdi, og herved lægges grunden til 
kapitalakkumulationen og den blinde jagt på profit, som 
har ført os påranden af en miljømæssig katastrofe. 

Et af de mere kendte citater af Marx lyder:,,På et visttrin 
i deres udvikling kommer samfundets materielle 
produktivkræfter i strid med … de ejendomsforhold, 
indenfor hvilke de hidtil har bevæget sig." Mange har undret 
sig over, hvordan Marx kunne postulere en sådan 
modsætning, men set i lyset af den aktuelle klimadebat, er 
det tydeligt, hvad han mente: 

På den ene side kender kapitalakkumulationen og 
profitjagten i princippet ingen grænser— det er et spørgsmål 
om kroner, euro eller dollars, og profitten kan aldrig blive 
stor nok. Men naturen har ikke den samme uendelighed 
over sig— de naturlige ressourcer har vist sigi den moderne 
verden at være begrænsede, og uanset hvordan man 
forestiller sig den teknologiske udvikling, så kommer man 
ikke uden om, at en økonomisk vækst, der ikke samtidig er 
økologisk bæredygtig, kun kan føre til økologisk katastrofe. 
Men at knytte økonomien sammen med økologien på denne 
måde er et fundamentalt brud med et af kapitalismens 
væsentligste kendetegn: At bytteværdi (økonomi) er adskilt 
fra brugsværdi (natur). 

Dette er et af temaerne i John Bellamy Fosters nyeste 


bog, The Ecological Revolution. I bogen argumenterer 
Foster for, at det kun er ved at genskabe forbindelsen mellem 
mennesker og natur, at man på samfundsmæssigt og globalt 
plan kan skabe en bæredygtig balance. Men det er en 
forbindelse, som kun kan genskabes gennem 
grundlæggende sociale forandringer, dvs. en socialistisk 
revolution, der peger frem mod et samfund, hvor 
produktionen planlægges demokratisk og rationelt: ,, Målet 
må være skabelsen af bæredygtige samfund, der er gearet 
til udviklingen af menneskers behov og kræfter, samtidig 
med at de er løftet ud af den altopslugende logik om 
akkumulation af rigdom." 

The Ecological Revolution er en samling af Bellamy Fosters 
essays, hvor han gennem de sidste 10 år har udviklet sine 
ideer. Bogen er struktureret i tre dele, hvor han først 
analyserer de miljømæssige problemer og viser, hvordan 
de er knyttet til kapitalismens blinde vækst. Dernæst et afsnit, 
hvor han går dybere ned i modsætningen mellem 
kapitalisme og økologi og endelig et afsnit om revolutionens 
nødvendighed. Som han skriver i forordet, er det hans mål 
at vise, at,,vi har nået et vendepunkt i menneskets relation 
tiljordkloden: ethvert håb om en fremtid for denne relation 
er enten revolutionært eller falsk”. 

Det er ikke kun marxister som Bellamy Foster, der taler 
om nødvendigheden af meget radikale løsninger på 
miljøkrisen. Tværtimod er der i den aktuelle miljødebat stor 
tilslutning til synspunktet om, at der skal gribes ret 
omfattende ind, ellers går det galt. Al Gores film, En ubekvem 
sandhed, om den globale opvarmning er et godt eksempel 
på, at selv en tidligere amerikansk vicepræsident, der går 
varmt ind for kapitalismen, lægger op til nødvendigheden 
afradikale forandringer. 

Men Al Gore tilhører den fløj, som Foster betegner som 
tilhængere af,,en øko-industriel revolution". De taler om 
behovet for en ny industriel revolution, hvor bl.a. udviklingen 
af mere effektivudnyttelse af energien kan lægge grundlaget 
for en bæredygtig kapitalisme. Men bortset fra de 
forandringer, som en sådan udvikling måtte medføre for fx 
uddannelse og transport, så tales der ikke om sociale 
forandringer. 

Foster påviser imidlertid ved at henvise til det såkaldte 
»Jevons paradoks", hvorfor forestillingen om en ny, grøn 
industriel revolution er en illusion. En mere rationel og 
effektiv udnyttelse af energien vil betyde, at energien 
samtidig bliver billigere. Det vil give anledning til stigende 


Johan Bellamy Foster til en fair-trade-demonstration i Afrika 





indtjening og dermed økonomisk vækst, og i længden vil 
det samlede energiforbrug snarere stige end falde. Med 
andre ord: Selv når man forsøger atindbygge bæredygtighed 
i kapitalismen, så vil kravet om akkumulation i længden 
føre til, at bæredygtigheden overskrides. At undgå dette 
ville kræve en skrap statslig regulering, som i sig selv ville 
begrænse væksten og dermed være i modstrid med 
kapitalismens grundlæggende principper. 

I sidste ende er det kun ved at kombinere den økologiske 
revolution med en social, hvor produktionen omlægges til 
at opfylde menneskets behov (dette omfatter også 
fremtidige generationer), at en egentlig bæredygtig verden 
kan bygges op. 





MARTIN BAGGE JOHANSEN 


JOHN BELLAMY FOSTER 


ae KOKNE 
REVOLUTION 

John Bellamy Foster: The Ecological 
Revolution. Making Peace with the Planet. 
New York, 2009. Kan købes på 
www.modstand.org 


24. oktober markeres i over 130 lande kravet om, at CO2-niveauet i 
atmosfæren skal under 350 ppm. Også i Danmark er med. 


Århus 


I Århus er der cykeldemonstration ved Rådhuset kl. 12. 


KI. 13 er der Århus-premiere på The Age of Stupid (se anmeldelse side 11) 
— og herefter debat med kommunalpolitikere om et CO2-frit Arhus. 


Følg med på klimaoestjylland.ning.com. 


København 


DEMONSTRÉR VED 
KLIMATOPMØDET 


12.december i København - 5. december i alle andre byer 


Skriv dig på 12. december-initiativets mailliste: http://www.12dec09.dk/mailform.asp — så bliver du 
løbende opdateret om forberedelser og mobilisering tildemonstrationen. 


Vær med til at mobilisere lokalt 


Se mere på 


I København foregår det på Rådhuspladsen kl. 12-14. Planen er at forme 
en 350-figur af mennesker sammen med tilsvarende begivenheder i New 
Zealand (som tegner et 3-tal), Indien (5-tal) og altså København, som 


skal lave et 0. 
Om aftenen er der fest. 
Se mere på 350.dk 


STOR NORSK MOBILISERING TIL KLIMATOPMØDET I KØBENHAVN 


70-80 mennesker deltog 1. oktober i et meget vellykket 
»kickoff'-møde for at mobilisere til den store 
demonstration i København 12. december, i Norge 
kaldet Klimamarsjen. Mødet var indkaldt af Norges 
Sosiale Forum, som samler cirka 50 organisationer. 


Kloden bliver kogt 


Lederen af Friends ofthe Earth Norway, Lars Haltbrekken, 
understregede alvoren: 

- Verden har behov for at se en ligeså resolut handling 
mod klimakrisen, som vi ser mod finanskrisen. Den globale 
opvarmning fører til at kloden bliver kogt. Vi skal have 
sænket udledningen her og nu! 

Der går ikke en dag uden at medierne skriver om 
klimakrisen. Også i valgkampen i Norge fik 
klimaproblemerne meget fokus. Igen og igen bliver 
klimatopmødet i København trukket frem som en historisk 
chance til at stoppe den globale opvarmning. 

At den globale opvarmning er et stort problem er samtlige 
politiske partier enige om, med undtagelse af det racistiske 
ognyliberalistiske Fremskrittspartiet. 


Endnu ingen klimabevægelse 


Men selv om det ideologiske grundlag for en mobilisering 
mod klimakrisen er lagt, har vi ikke set nogen stor 


mobilisering mod klimakrisen endnu. Håbet er, at netop 
topmødet i København kan rette op på denne mangel. 

Der findes en række miljøorganisationer, men der findes 
ingen klimabevægelse, dvs. en organisering nedefra, som 
forener miljøorganisationer, fagbevægelse, forskere, NGOer 
og politiske repræsentanter. 


Fagbevægelse og miljøbevægelse 


Netop en sådan bevægelse er det, at Norges Sosiale Forum 
ønsker at skabe. Specielt peger vi på, at arbejderbevægelsen 
og miljøbevægelsen ikke står på hver sin side af denne 
kamp, men at vi alle vil rammes af både klimakrisen og 
økonomiske kriser. Det forudsætter en fælles mobilisering. 

Første skridt er at få fem hundrede nordmænd til at 
deltage i Klimamarsjen 12. desember. 


Stort engagement 


Mobiliseringen til denne dag er ikke de eneste 
mobilisering fra Norge. Kirkens Nødhjelp og Fremtiden i 
våre hender (en miljøorganisation) har fået 1.000 mennesker 
til at melde sig til en bådtur, som skal være fremme i 
København den 13. december. Det illustrerer, at der er 
engagement og muligheder for at mobilisere. 

Der bliver også demonstration i Oslo den 12. december. 


VEGARD VELLE 
AKTIV I NORGES SOSIALE FORUM 





HVILKE KRAV SKAL VI STILLE? 


Nogle gange bliver klimakravene bare for nørdede. Hvis 
vi skal snakke med andre end dem, der er inde i ppm, 
reduktionsmål og CO2-ækvivalenter, skal der mere 
konkrete krav på bordet. 

Til demonstrationen i London 5. december er der 
opstillet følgende krav: 

10 pct. reduktion i 2010 

- fordi det ikke er nok at snakke om hvad der skal ske 
i 2020 eller 2050. 

1 million grønne jobs inden udgangen af 2010 


- fordi klimaløsninger og kriseløsninger hænger 
sammen 

Forbud mod indenrigsflyvninger 

- som i Danmark er endnu mere vanvittige end i England 
55 miles i timen som national hastighedsgrænse — 
stop for flere vej-projekter 

- eller på dansk: Højst 85 km/t. 

Stop brugen af biobrændsel 

- fordi jorden skal bruges til at skaffe mad til de 
milliarder, der mangler. 


Dukan se lokale initiativer, der allerede er i gang på: 12dec09.dk/aktiv. Er der endnu ingen ii din by, på 
dit uddannelsessted elleri din bydel i København, så kontakt 12. december-initiativet: infoe&12dec09.dk 





AKTIVITETER 


I København blev der uddelt 3.000 løbesedler ved 
de unges demonstration ved folketingets åbning. 
Interessen for protester ved klimatopmødet er stor — 
nu skal vi bare have det bredt ud til hvert eneste 
afkrog af landet. 

Bestil løbesedler hos 12. december-initiativet — 
www.12dec09.dk. 


Århus 


| Århus er forberedelserne til klimatopmødet godt i 
gang. Men der er behov for flere aktive til at komme 
ud på skoler, komme på gaden og forberede 
demonstration 5. december og mobilisering til 
København 12. december. 

Næste møder: Onsdag den 14.10 og torsdag den 
22.10, begge kl. 19 i Det Grønne Kontorhus, 
Dannebrogsgade 8a. 

Se mere: klimaoestjylland.ning.com 


København 

12. december-initiativet opfordrer alle til at deltage i 
stormødet 20. oktober hos MS, Fælledvej 12, 
Nørrebro. 

På mødet bliver der orienteret om forberedelserne, 
og den fortsatte mobilisering bliver diskuteret og 
organiseret. 


Vestegnen 
Klimainitiativ 
Klimainitiativ Vestegnen, da der nu også er folk fra 
Brøndby med. 


Ishøj-Vallensbæk er blevet til 


Odense 


- holder møde dagen efter deadline om forberedelser 
til lokal demonstration 5. december og mobilisering 
til København 12. december. 

Andre steder? 

Bor du et sted, hvor der endnu ikke er nogen lokal 
mobilisering, så kontakt info&12dec09.dk 

Se mere om aktiviteter: 12dec09.dk/aktiv 





